Veći budžet i konkretne mere u oblasti zaštite životne sredine! | Srpska radikalna stranka\nVeći budžet i konkretne mere u oblasti zaštite životne sredine!\n„Jedna od ključnih tačaka programa Srpske radikalne stranke za predstojeće pokrajinske izbore je oblast zaštite životne sredine, koja je poslednjih godina apsolutno zanemarena i na margini interesovanja izvršne vlasti u AP Vojvodini. U poslednje četiri godine angažman i ulaganja aktuelne pokrajinske vlasti u oblast zaštite životne sredine je vrlo skroman, minoran, bez ikakvih rezultata. Četiri godine Mirovićev režim prstom nije mrdnuo da se reši neki od gorućih ekoloških problema, da bi, na kraju mandata, u sred izborne godine, doneo besmislenu deklaraciju. Zbog nebrige, nemara i vrlo skromnog ulaganja u oblast zaštite životne sredine, rezultati u ovoj oblasti su katastrofalni. AP Vojvodina je crna ekološka\ntačka u Srbiji i to iz korena mora da se promeni.“ – izjavio je na današnjoj konferenciji za medije Đurađ Jakšić, prvi na listi kandidata, sa izborne liste „Dr Vojislav Šešelj – Srpska radikalna stranka“ za predstojeće pokrajinske izbore.\nJakšić je rekao, da se za ekologiju izdvajaju mizerna sredstva, mrvice iz pokrajinskog\nbudžeta. Poražavajuće deluje činjenica da je novosadski budžet za zaštitu životne sredine, veći za 688 miliona dinara od pokrajinskog budžeta.\n„Skupština Vojvodine usvaja besmislenu deklaraciju, a AP Vojvodina ima ubedljivo\nnajlošiju, neispravnu, zatrovanu, punu arsena vodu za piće. U preko 100 gradova, opština i sela na prostoru Pokrajine, gde živi preko 600.000 ljudi, nivo arsena u vodi je veći od dozvoljenog. Vojvodina je jedan od regiona sa najmanje šuma u Evropi. Svega 6,5 % ukupne površine Pokrajine je pod šumom, a u 14 opština je procenat pošumljenosti manji od 1%. Samo 40 % domaćinstava u AP Vojvodini je povezano na kanalizacionu mrežu, dok ostali i dalje, prazne septičke jame. Svi veći gradovi ispuštaju komunalne i industrijske vode direktno u reke, u vodotokove, bez\nikakvog prečišćavanja. Samo 10% otpadnih voda u APV se tretira, prečišćava. Imamo Veliki bački kanal najzagađeniji vodotok i Palićko jezero najveću septičku jamu u Evropi. Rešavanje ovih problema biće jedan od ključnih prioriteta Srpske radikalne stranke u AP Vojvodini.“- istakao je Jakšić.\nSrpski radikali ističu da je žalosno što su se proteklih godina trošili milioni na\npromašene i nepotrebne projekte, dok veći deo Pokrajine nema elementarne uslove za život.\n„Apsolutni prioritet u AP Vojvodini mora biti ispravna voda za piće, pošumljavanje,\nizgradnja kanalizacione mreže i prečistača otpadnih voda i rešavanje problema sa odlaganjem otpada. Umesto prazne priče i deklarativnog izjašnjavanja o potrebi zaštite životne sredine, narod od pokrajinske vlasti očekuje dela, daleko veći budžet i konkretne korake u oblasti ekologije. Srpska radikalna stranka zna šta su problemi i prioriteti i ima konkretan program za unapređenje zaštite životne sredine u AP Vojvodini.“ – zaključio je Đurađ Jakšić.


Olimpijske seoske igre na teritoriji Opštine Sokobanja (VIDEO) - Sportske vesti\nJedan od programa koje država sprovodi kako bi oživela aktivnosti mladih po selima jesu i Olimpijske seoske igre Srbije. U svim srpskim opštinama zainteresovani stanovnici imaju mogućnost da se nadmeću u deset odabranih sportova: futsalu, basketu, odbojci, rukometu, stonom tenisu, pikadu, nadvlačenju konopca, šahu, streljaštvu i narodnom višeboju.\nOd 10. juna Igre su počele i u opštini Sokobanja. Ekipa South Media je posetila drugi vikend takmičenja koji se održavao u selu Čitluk, a na programu je bilo nadmetanje u stonom tenisu. Inače, takmičenja su svakog vikenda u nekom drugom selu, sa drugim sportovima na programu. Od 26 sela u opštini Sokobanja učešće u ovim Olimpijskim seoskim igrama uzelo je 17 i interesovanje meštana je veliko.\nČitluk je po tradiciji domaćin kada je stoni-tenis u pitanju, a ove godine se takmičilo 12 ekipa.\nNi takmičari, a ni posetioci ne kriju zadovoljstvo što ovakvi događaji postoje, jer je po selima mladih sve manje, a samim tim i prilika da kvalitetno provode slobodno vreme.\nKao i kod svih sličnih manifestacija rezultat nije prioritet, ali je ipak motivacija takmičarima da pokažu koliko se dobro snalaze. Pobednik ide na Republičko takmičenje koje se ove godine održava u Aranđelovcu u drugoj polovini septembra. Organizator ove masovne manifestacije je Savez za rekreativni sport, a pod pokroviteljstvom Ministarstva omladine i sporta Republike Srbije.


"Bez igranja na neutralnom terenu sezona se poništava"\nFudbal Autor:Jelena Trajković06. maj. 202013:15 > 13:20\nIzvršni direktor Asocijacije ligaških menadžera Ričard Bivan rekao je da bi sezona u Premijer ligi mogla da bude poništena ukoliko klubovi ne pristanu da igraju preostale utakmice na neutralnom terenu.\nTakmičenje u Premijer ligi je prekinuto 13. marta zbog pandemije koronavirusa, a glasanje klubova o predlozima uslova za nastavak sezone zakazano je za ponedeljak.\n„Vreme nije na našoj strani, a sa treninzima mora da se krene vrlo brzo da bi se sezona nastavila do 12. juna“, istakao je Bivan.\nSvih 20 klubova elitnog takmičenja želi da odigra preostale 92 utakmice ako i kada bude bezbedno za to. Međutim, u Brajtonu nisu za predlog da se preostali mečevi odigraju na neutralnim terenima jer smatraju da će to uticati na integritet lige.\nKada dođe vreme za glasanje, da bi bio usvojen predlog za igranje na neutralnom terenu potrebno je da se 14 od 20 klubova izjasni da je za to. Upitan da li bi sezona bila poništena ukoliko bi klubovi bili protiv toga, Bivan je rekao:\n„Da, verujem da je to tačno. Vlada će, ako već nije, jasno naglasiti da će mečevi na domaćem terenu, u veoma naseljenim mestima, dovesti u pitanje mere distanciranja koje moraju da se poštuju“.\nkoronavirusPremijer ligaričard bivan


Crnogorska kinematografija dio Balkan Film Festivala u Montevideu :FCCG\nUz podršku Filmskog centra Crne Gore i kroz inicijativu Zajednice Crnogoraca u Urugvaju, Urugvajska kinoteka organizuje ciklus savremenih crnogorskih filmova, u okviru četvrtog izdanja Balkan Film Festivala u Montevideu.\nTokom ove sedmice biće prikazano pet filmova iz Crne Gore selektovanih od strane organizatora. Ovom prilikom, urugvajska publika će se bliže upoznati sa Crnom Gorom i našim autorima, samim tim što crnogorski filmovi do sada nijesu imali komercijalna prikazivanja u ovoj zemlji.\nČetvrto izdanje Balkan film festivala prikazuje filmografiju jugoistočne Evrope. Festival je otvorio film “Ustav Republike Hrvatske”, Rajka Grlića. Sa dvije projekcije na dan, urugvajska publika imaće priliku da prati razvoj kinematografije iz regiona bivše Jugoslavije. Kako se navodi na zvaničnom sajtu Urugvajske kinoteke, Balkan, uvijek povezan sa ratovima i vječnim sukobima, pokazuje i svoju umjetničku i prirodnu stranu. Još jedan ključ za čitanje balkanskog područja može se naći kroz zanimljivu i neobičnu kinematografiju. Selektovani filmovi gledaoce nose u nepoznata i zaboravljena mjesta, sa svojim običajima, kulturama, vrijednostima, vjerovanjima, pozivajući ih da se upuste u moderne i univerzalne priče koje prikazuju karaktere ljudi i njihovih dalekih zemalja.\nBalkan Film Festival otvoren je 6. decembra, a na repertoaru su sljedeća filmska ostvarenja iz Crne Gore: “Grudi” (Marija Perović, 2019), “Ti imaš noć” (Ivan Salatić, 2018), “Ispod mosta, među stijenama” (Pavle Simonović, 2016), “Između dana i noći” (Andro Martinović, 2018) i crnogorska manjinska koprodukcija “Mamonga” (Stefan Malešević, 2019).\nUsljed globalne pandemije virusa Covid19, ovogodišnji Balkan Film Festival je imao niz prepreka u organizaciji i koordinaciji, ali je zalaganjem volontera i entuzijasta uspješno pripremljen program i za ovu izazovnu godinu. Epidemiološke mjere, koje se zbog pandemije primjenjuju u Urugvaju, ograničile su kapacitet bioskopskih sala na svega trideset posto, tako da se organizuju i reprize projekcija.


Putin nastavlja čistku: Uhapšen general ruske tajne službe\nRuske vlasti uhapsile su generala Federalne službe za zaštitu (FSO) Genadija Lopireva zbog sumnje da je primao mito, javila je agencija Interfaks. FSO je zadužena za osiguranje lične bezbednosti...\nRuski komandant u Siriji unapređen, sada brani Krim!\nGeneral-pukovnik Aleksandar Dvornjikov imenovan je za komandanta Južnog vojnog okruga Ruske Federacije. Po rečima vojnih eksperata, komandant je unapređen za preokret u ratu protiv terorista u...\nVojska Rusije ima novi džip "Uaz patriot" kojim su hteli da se pohvale ruskom predsedniku Vladimiru Putinu. Međutim, prezentacija vozila je pošla po zlu, pa su se generali izblamirali pred...


24sata.info - Borussia Dortmund dovela pojačanje za narednu sezonu\nAutor T. C. 21. 05. 2019. • 13:57\nPosao ih je koštao tačno 30.000.000 eura, što Schulza stavlja u ravan najskupljeg pojačanja u historiji kluba iz Dortmunda, zajedno sa Andreom Schurrleom, plaćenog Wolfsburgu identičnu sumu prije tri ljeta. Ugovor je potpisan do juna 2024, što znači da Borussia ima velike planove sa igračem projektovanim da zamijeni Marcela Schmelzera, pa i Achrafa Hakimija, pozajmljenog iz Real Madrida.\n“Nico Schulz je ostvario ogroman napredak u karijeri posljednjih godina. Pokušat ćemo da iskoristimo činjenicu što je reprezentativac, očekujući da nam istovremeno donese i mirnoću i dinamičnost. Fudbaler poput njega, izraženog sportskog duha i gladi za pobjedom, potreban je svakoj ekipi“, zadovoljno trlja ruke Michael Zorc, sportski direktor Borusije.\nSchulz je posljednje dvije sezone igrao za Hofhenheim, ali je prethodno bio član Borussije iz Menhengladbaha, gde ga je trenirao Lucien Favre na čiji zahtjev je i stigao u Dortmund.\n“Borussia je vrhunski klub, forsira napadački stil fudbala kakav mi odgovara. Uvjeren sam da ću pomoći ekipi, a zajedno možemo napraviti velike stvari“, uzbuđen je Nico Schulz, treći najskuplji defanzivac u historiji Bundeslige, poslije Lucasa Hernandeza (Bayern, 80.000.000 eura) i Matsa Hummelsa (35.000.000 eura).\nOčekuje se da narednih dana Borussia Dortmund potvrdi i transfer još jednog Favreovog bivšeg đaka, Thorgana Hazarda iz Menhengladbaha, kao i Juliana Brandta iz Leverkusena po otkupnoj cijeni od 25.000.000 eura.


U Subotici od HIV-a obolele 23 osobe\nSubotica u susret obeležavanju 1. decembra, Svetskog dana u borbi protiv AIDS-a\nU okviru programa "To advance the dignity of vulnerable children and youth" Udruženje"Stav+" organizuje kampanju povodom obeležavanja 1. decembra, Svetskog dana borbe protiv AIDS-a, koja se realizuje kroz niz različitih aktivnosti.\nU amfiteatru Otvorenog univerziteta, u četvrtak, 27. novembra, biće održan Javni čas za učenike srednjih škola Subotice na temu "Šta treba da znam o HIV/AIDS-u".\nNa Trgu Slobode u centru grada će 1. decembra biti održana tradicionalna ulična akcija i brzo testiranje na HIV u Mobilnoj kombi jedinici Ministarstva zdravlja Srbije. Subotičani će tom prilikom i ove godine moći besplatno da se testiraju na HIV anonimno i brzo u vremenu od 10 do 13 časova.\nIstog dana, u Dečijem pozorištu u Subotici, od 20 časova, biće prikazana pozorišna predstava sa ciljem smanjenja stigme i diskriminacije prema marginalizovanim grupama pod nazivo "Nepoželjni". Svetski dan borbe protiv AIDS-a, 1. decembar, sprovodi se zahvaljujući podršci The Global Fund for Children i Grada Subotice, koji finansiraju program "To advance the dignity of vulnerable children and youth". Kampanja se realizuje u saradnji i sa Udruženjem "Prevent" iz Novog Sada, subotičko Zavodom za javno zdravlje i Dečijim pozorištem u Subotici. Podršku u realizaciji ulične kampanje daje i American Corner Subotica.\nU Vojvodini je ove godine, prema preliminarnim podacima Instituta za javno zdravlje od HIV-a inficirano 15 osoba. Od početka praćenja epidemije, 1985. godine, u Severnobačkom okrugu HIV infekcijom zaraženo je 53 osobe, od toga je 23 obolelo a 17 ih je umrlo, podaci su subotičkog Zavoda za javno zdravlje.


Han: Regionalna ekonomska zona nije suprotna integracijama EU - European Western Balkans\nTRST – Evropski komesar za proširenje Johanes Han najavio je da će čelnici država Zapadnog Balkana na samitu u Trstu potvrditi osnivanje regionalne ekonomske zone i istakao da to nije suprotno ideji njihove integracije u EU.\nPredstavnici sedam zemalja EU, uključujući Hrvatsku, i šest zemalja Zapadnog Balkana u sredu posle podne će na 4. samitu Berlinskog procesa u Trstu razgovarati o jačanju saradnje i veza u regionu kako bi ona brže napredovala prema članstvu u EU.\nUoči sastanka na vrhu održan je poslovni forum na kojem je Han rekao da će regionalni čelnici potvrditi uspostavljane zajedničkog ekonomskog prostora.\n“To znači stvaranje prostora od oko dvadeset miliona ljudi gde će konačno postojati slobodan protok roba i usluga”, rekao je evropski komesar.\nTo bi, kako je rekao, trebalo da podstakne trgovinsku razmenu na Zapadnom Balkanu koja je za razliku od one s EU, trenutno u stagnaciji, dodao je Han.\nGreše oni koji, kako je rekao, smatraju da će regionalno ekonomsko tržište ometati ideju budućeg članstva Zapadnog Balkana u EU.\n“Upravo suprotno. Ovde je reč o pripremi podneblja za jedinstveno tržište EU-a, onda kada će te zemlje postati članice”, istakao je Han.\nSamitu Berlinskog procesa prethodiće sastanak čelnika Francuske i Nemačke, kao i Italije, koja, prema pisanju italijanskih medija, želi u središte rasprava staviti pitanje migranata kojih ona snosi najveći teret.\n“To je vrlo važan samit”, rekao je na konferenciji za novinare italijanski ministar spoljnih poslova Anđelino Alfano koji je uveren da “zemlje Zapadnog Balkana mogu doprineti izgradnji sigurnije Evrope”.\n“Naš je glavni cilj preneti jasnu poruku našim partnerima u regionu i njihovim građanima: dragi građani Zapadnog Balkana, vaše je mesto u Evropi, nema boljeg mesta od Evrope”, rekao je Alfano.\nMeđutim, zemlje jugoistočne Evrope smatraju da proces napredovanja prema članstvu teče presporo i da je sastanak Berlinske inicijative tek skup koji bi ih trebao umiriti, prenela je Fena pozivajući se nemačke medije.\nZemlje regiona su, kako se navodi, zabrinuto što je prevelik fokus stavljen na Srbiju, kada je reč o projektima.\nHan je nedavno spomenuo izjavu predsednika Komisije Žan Klod Junker, koji je na početku svoga mandata rekao da proširenja za vreme aktualne Evropske komisije neće biti.\nInače, na tršćanskom skupu će biti reči o infrastrukturnim projektima u energetici i saobraćaju a neki od njih su brži autoput između Beograda i Prištine te Beograda i Sarajeva, kao i plinovod između Bugarske i južne Srbije.\nTreba da budu potpisani projekti u ukupnom iznosu od 200 miliona evra.\nŠefovi država i vlada zemalja Zapadnog Balkana i visoka predstavnica EU-a za spoljne poslove i bezbednosnu politiku Federika Mogerini potpisaće ugovor o transportnoj zajednici.\nAnđelino AlfanoBerlinski procesFederika MogeriniJohanes HanSamit u TrstuŽan Klod JunkerZapadni Balkan\nBrnabić se sastala sa premijerom Makedonije\nEIB planira 3,5 milijardi evra za Z.Balkan, najviše za Srbiju\nVučić: Zaevu poziv za zajedničku sednicu dveju vlada


Kako prenosi Ozonpress, kompanija „Magnefity AG“ sa sedištem u Švajcarskoj je zainteresovana da u Čačku otvori pogon za proizvodnju solarnih panela. Otvaranjem ove fabrike, 140 radnika bi dobilo priliku za zaposlenje, a konačna odluka biće doneti nakon obilaska svih interesantnih lokacija, rekao je predsednik UO ove kompanije, Feliks Jung.\n„Cilj moje posete je traženje partnera za izgradnju fabrike za solarne module. Solarni moduli su neophodni za stvaranje obnovljive energije. Mi kao firma posedujemo opremu, mašine, postrojenja i pristup tržištu gde će se ovi elementi prodavati“, istakao je Jung, koji se već sastao sa gradonačelnikom Čačka, Vojislavom Ilićem.\nBeč, Cirih i Oukland najbolji za život\nMeđunarodna konsultatnska kompanija Merser sprovela je anketu koji grad je najbolji za život i na čelo tabele izbili su Beč, Cirih i Oukland, a prate ih Mihnen i Vankuver. Čuveni Pariz recimo našao se tek na 27. mestu, prenosi SEEbiz.\nEvropske gradove karakteriše visok kvalitet života u poređenju sa drugim regijama, a mesto u Top 5 gradova u Evropi zaslužili su još Dizeldorf i Frankfurt. Ove i druge vodeće gradove krasi visok nivo zdravstvene nege, razvijena infrastruktura, politička stabilnost i relativno niska stopa kriminala. Na samom dnu tabele nalazi se Tbilisi koji zauzima 191, dok je Tirana na 179. mestu.\nKada je reč o azijskim gradovima, na prvom mestu našao se Singapur, koji zauzima 25. mesto u ukupnom plasmanu, a prate ga četiri japanska grada - Tokio, Kobe, Jokohama i Osaka.\nKada je reč o gradovima koji su „najgori“ za život na prvom mestu je Bagdad, a potom idu Bangui u Južnoafričkoj Republici, te prestonica Haitija - Porto Prens.\nFIAT-u nagrada za ekološki motor\nMeđunarodni odbor „Autobest“ dodeljuje prestižne nagrade „Internacionalni motor godine“ u 12 različitih kategorija, a nagradu „Ecobest“, za najbolji ekološki motor u 2013. godini dobio je FIAT, prenosi portal SEEbiz.\nGrupa FIAT nagradu je dobila za svoj metan program, koji prema sudijama predstavlja najjednostavnije i najisplativije rešenje sa najmanjim uticajem na životnu sredinu od trenutno raspoloživih goriva.\nNovi cilindrični motor TwinAir je već dostupan na modelima „Fiat Pand“ i „Fiat 500L“, a sama tehnologija u kombinaciji sa turbo kompresorom koristi sve potencijale za zaštitu životne sredine koje metan pruža, smanjuje potrošnju goriva i emisiju štetnih gasova ne umanjujući snagu i zadovoljstvo pri vožnji.\nNaftne rezerve = energetska stabilnost\nSrbija će potpisivanjem Memoranduma o razumevanju za izgradnju skladišnih kapaciteta za obavezne rezerve nafte i naftnih derivata, obezbediti energetsku stabilnost i bezbednost, posebno u periodima energetskih kriza, rekla je ministarka energetike Zorana Mihajlović prilikom potpisivanja ovog dokumenta.\nSrbija se ovim memorandumom obavezala da do 2023. godine formira obavezne rezerve nafte i naftnih derivata u vrednosti od 90 dana prosečnoh dnevnog uvoza, odnosno za 61 dan prosečne dnevne potrošnje tih energenata. Memorandum se takođe odnosi i na osnivanje zajedničke kompanije Javnog preduzeća „Transnafta“ iz Pančeva i kompanije „Oiltanking“ iz Nemačke, koja će upravljati skladištem.\nJoš se razmatraju potencijalne lokacije za buduće skladište u koje će biti uloženo 50 miliona evra, a uskoro bi trebalo da počnu i dogovori oko definisanja ugovora o strateškom partnerstvu i zajedničkom ulaganju. Srbija za sada ima skladišne kapacitete za naftu od 716 hiljada metara kubnih, a potrebna je izgradnja još 250 hiljada metara kubnih skladišnog prostora, poručuju iz resornog ministarstva.\nUskoro tri mini elektrane\nTri mini solarne elektrane biće gotove do aprila ove godine, poručuju članice Građevinskog klastera Šumadije i Pomoravlja, prenosi portal eKapija. Klaster je prošle godine realizovao dve mini solarne elektrane snage 30 KW, a članice klastera rade na pripremanju uslova za realizaciju investicije, izradi projektne dokumentacije, gradnji elektrane i puštanju u rad. Nakon realizacije oni zainterestovanim investitorima nude ovaj sistem po principu „ključ u ruke“.\nU Francuskoj neće GMO kukuruz\nDok Vlada ne promeni domaće i evropske zakone koji bi obezbedili dugoročnu zabranu gajenja genetski modifikovanog kukuruza, kao preventivna mera na snagu je stupio dekret koji brani gajenje GMO kukuruza ovog proleća, prenosi portal SeeBiz. Većina stanovnika Francuske su mišljenja da genetski modifikovani usevi predstavljaju rizik za prirodnu sredinu. Nakon što je sud oborio dva akta koji su za cilj imali trajnu zabranu gajenje GM kukuruza Vlada radi na formulisanju novog zakona koji bi prošao na sudu.\nFrancuska se zalaže da svaka članica Evropske Unije za sebe odluči hoće li dozvoliti gajenje modifikovanih useva, najviše zbog toga što u EU postoji podeljeno mišljenje o GMO hrani. Koliko prošle nedelje je došlo da razilaženja u stavovima među članicama, kada nije obezbeđena većina glasova ni za, ni protiv gajenja još jedne vrste biotehničkog kukruza u Uniji. Za sada je na teritoriji EU dozvoljeno gajenje samo jednog genetski modifikovanog useva i to je kukuruz MON810, koji je modifikovan tako da bude otporan na insekte.\nEBRD organizuje samit Zapadnog Balkana\nPrvi samit svih zemalja Zapadnog Balkana, održaće se 24. februara u Londonu, a jedan od najvećih investicionih foruma organizuje Evropska banka za obnovu i razvoj (EBRD). Ovom prilikom okupiće se premijeri i visoki zvaničnici Albanije, Bosne i Hercegovine, Hrvatske, Makedonije, Srbije i Crne Gore, kako bi na najbolji način predstavili poslovnim liderima i međunarodnim kompanijama sve prednosti Zapadnog Balkana kao sredine za ulaganje.\nGlavni fokus biće jačanje regionalne saradnje kroz sektor energetike i transporta, odnosno povezivanje preko putnih koridora, gasovoda, širenje prerađivačkog sektora i drugih projekta. Čelni ljudi Evropske banke za obnovu i razvoj ističu da je integracija regiona prioritet, a prema rečima političkog savetnika predsednika EBRD-a Olega Levitina cilj foruma je da se region predstavi kao investiciona destinacija. „Nadamo se da će ova konferencija, osim što će olakšati dolazak preko potrebnih stranih investicija, poslati veoma snažnu političku poruku o zrelosti i stabilnosti tog regiona“, izjavio je Levitin.\nEvropska banka za obnovu i razvoj se obavezla da će u periodu 2013-2014. investirati preko 30 milijardi evra u zemlje centralne i jugoistočne Evrope, navodi se u saopštenju banke. Prošle godine EBRD je učestvovala u preko 80 projekata u ovom delu Evrope, investirajući 1,2 milijardi evra, a ako se posmatra poslednjih nekoliko godina taj iznos prelazi 10 milijardi evra. EBRD je jedan od najvećih zajmodavaca i izuzetno kredibilan partner za privlačenje investitora, što dovoljno govori o značaju investicionog foruma zakazanog za ovaj mesec.\nKina gradi najduži tunel\nNajduži podvodni tunel imaće 123 km, a ako projekat odobri državni vrh, Kina će biti ponosni vlasnik ovog prolaza. Ideja je da se izgradnjom tunela povežu dva lučka grada na severu zemlje, i tako skrati vreme potrebno za putovanje od jednog do drugog mesta. Za izgradnju najdužeg tunela koji bi omogućio da se razdaljina od 1.400km pređe za 40 minuta potrebno je „samo“ 36 milijardi dolara, prenose svetski mediji.\nTunel bi trebao da bude izgrađen tokom petogodišnjeg projekta planiranog za period od 2016. do 2020. godine, a sam transport bi se odvijao tako što bi se automobili ukrcavali na vozove koji će putovati brzinom od 220 kilometara na čas. Tunel koji će povezivati grad Dalijan u provinciji Ljaoning i grad Jenatai u provinciji Šandung, premašiće zajedničku dužinu dva najduža takva tunela u svetu, japanskog Seikan tunela, koji povezuje Honšu i Hokaido, i Evrotunela koji povezuje Britaniju i Evropu.


Panel diskusija na temu „Koliko je vidljiv svakodnevni neplaćeni rad žena na selu?“ deo je projekta „Nevidljivi rad žena na selu“ koji sprovodi ŽUKO uz podršku Agencije Ujedinjenih nacija za rodnu ravnopravnost i osnaživanje žena u Srbiji (UN Women) iz sredstava Vlade Ujedinjenog kraljevstva i Britanske ambasade.\nCilj projekta je da se poveća vidljivost svakodnevnog neplaćenog rada koji žene na selu ulažu u brigu o domaćinstvu i svim članovima porodice, kao i da se podstiče ravnomerna podela tih radova na sve članove društva. Tema tribine koja je održana u Valjevu bila je i da se prenesu rezultati ankete koja je sprovedena u opštinama Kolubarskog okruga i ankete koju je sprovela Agencija Ujedinjenih nacija za rodnu ravnopravnost o neplaćenom radu žena.\nPod neplaćenim radom podrazumevamo sve one poslove koje žene tokom dana obavljaju u svom domaćinstvu, u smislu održavanja domaćinstva i brige o deci, starima i bolesnima, a taj rad nije dovoljno vidljiv. U velikom broju slučajeva nije dovoljno ni cenjen, a kroz nacionalnu strategiju za rodnu ravnopravnost Vlade Republike Srbije je prepoznat kao bitan i na čemu treba raditi, podizati vidljivost i promovisati važnost raspodele tog rada na sve žlanove društva. Rezultati ankete su vrlo zanimljivi. Preko 70 odsto anketiranog stanovništva je iz ruralnog područja i tu pružamo najrealniju sliku. Preko 71 odsto anketiranih kaže da su poslovi brige o domaćinstvu isključivo ženski, a kada smo pitali da li su poslovi u njivi i u bašti isključivo muški, 50 odsto ispitanika je reklo da su zajednički, što nam jednim dobrim delom ukazuje da postoje neki segmenti života o kojima se brinu isključivo žene, dok u drugom delu segmenta poslovi se raspoređuju. Važno je raditi na tome kroz rušenje stereotipa, jer ne postoji zakonska regulativa koja bi obavezala bilo koga da deli taj posao na sve članove porodice, kaže predsednica Ženskog udruženja Kolubarskog okruga Jelena Ružić.\nRad žena trebalo bi da bude prepoznat od strane jedinica lokalnih samouprava i da se sprovode razni servisi, odnosno usluge, kako bi žene bile što manje radon opterećene i da dođu na isti nivo sa ostalim članovima društva, kaže predsednica Ženskog udruženja Kolubarskog okruga.\nVećina aktivnosti koja bi trebala da se sprovode radi ostvarivanja ovih ciljeva je prebačena lokalnim samoupravama, što je stvorilo dodatna opterećenja opštinama i gradovima jer su im date obaveze, a nisu povećana finansijska sredstva kojima raspolažu.\nOno što je dobro kod grada Valjeva jeste da ima lokalni akcioni plan za rodnu ravnopravnost, što je retkost, posebno kada pričamo o teritoriji Kolubarskog okruga. Valjevo ima i plan za uvođenje rodno odgivornog budžetiranja. Mnoge opštine kasne, a zakon obavezuje da to imaju do početka 2021. godine. Verujem da će grad Valjevo u narednom periodu da radi dosta na tim poljima, rekla je ona.\nŽUKO organizuje i besplatne predstave u svim lokalnim saupravama na teritoriji Kolubarskog okruga, upravo na temu neplaćenog rada, pod nazivom “Ko kosi, a ko vodu nosi”. Kako Jelena kaže, reč je o šaljivoj i zanimljivoj temi, prilagođenoj svim uzrastima, ali prvenstveno učenicima starijih razreda osnovne škole i srednjoškolcima. Oni će imati priliku da nakon predstave zajedno sa glumcima diskutuju o toj temi.


Kovačević: U Milanovcu neće biti rezova u budžetu - zapadneinfo.net\nKovačević: U Milanovcu neće biti rezova u budžetu\nGostujući u emisiji Gradske teme medijske mreže Info24, predsednik opštine Gornji Milanovac Dejan Kovačević izajvio je da neće biti rezova u budžetu za 2021. godinu.\n„Mi smo već predstavili u našoj predizbornoj kampanji plan srednjoročnog razvoja opštine Gornji Milanovac i mi već idemo tim koracima, tim putem, da sve ono što smo obećali i uradimo. I sledeći budžet će biti sigurno razvojni. Gledaćemo da uštedimo svaki dinar gde možemo da kapitalne investicije i sve ono što se tiče građana opštine Gornji Milanovac ne trpe“, naveo je Kovačević.\nKovačević je po drugi put izabaran za predsednika gornjomilanovačke opštine nakon što je Srpska napredna stranka na lokalnim izborima u junu odnela ubedljivu pobedu.\nGovoreći o važnosti izgradnje putne i druge infrastrukture, Kovačević je još jednom ukazao na značaj auto-puta Miloš Veliki.\nVanredno stanje uvedeno na početku epidemije korona virusa odložilo je za tri do četiri meseca realizaciju projekta izgradnje pristupne saobraćajnice auto-putu Miloš Veliki.\nNedavno su odbornici Skupštine usvojili kompeltnu dokumentaciju neophodnu za početak gradnje tog putnog objekta.\n„Što se tiče opštine Gornji Milanovac mi smo potpuno spremni za gradnju pristupne saobraćajnice…očekujem da najkasnije na proleće krenu radovi na izgradnji pristupne saobraćajnice“, izjavio je Kovačević.\nDodao je da će se raditi moderna saobraćajnica koja bi u punom profilu trebalo da bude završena za najduže godinu i po dana.\nUprkos pandemiji Kovida-19, gornjomilanovačka privreda je funkcionisala i svih 15.500 zaposlenih je radilo, a pojedine kompanije su zabeležile i rast od 20%, rekao je Kovačević.\nOn je kazao da je već spremna i sva planska dokumenatcija za industrijsku zonu Srčanik i da su već mnoge domaće kompanije iskazale potrebu za proširenje poslovnih kapaciteta.\n“Čim završimo pristupnu saobraćajnicu, krenućemo u komunalno opremanje te nove industrijske zone i ponudićemo je naravno prvo našim zainteresovanim kompanijama koje već posluju u Gornjem Milanovcu“, nagalsio je Kovačević.\nZanimljivo je da su u poslednje dve godine u Gornjem Milanovcu veliki domaći i svetski pozanti trgovinski lanci izgradili svoje maloprodjane objekte (Lidl, Dis, Šop park) čime je mala nezaposlenost od 4% još više snižena.\nZapadne info/moravički portal\nPrevious Košarkaši Slobode pobedili kraljevačku Slogu\nNext U Zlatiborskom okrugu i dalje veliki broj kritičnih kovid pacijenata\nVučić u Priboju: Uskoro još jedan pogon turskog „Fleksa“ – moraćemo da zapošljavamo ljude iz susednih opština\nPosle Nove godine nekima pomoć od 10.000 dinara, a nekima od 20.000 – povećanje plata u javnom sektoru, a granica za penziju se pomera


SLUŽBA ODRŽANA ALI NE NA OSTACIMA CRKVE: SO Ulcinj lokalitetu Svač sprema muzejsku namjenu – Volim Podgoricu\nHome / NOVOSTI / Društvo / SLUŽBA ODRŽANA ALI NE NA OSTACIMA CRKVE: SO Ulcinj lokalitetu Svač sprema muzejsku namjenu\nSLUŽBA ODRŽANA ALI NE NA OSTACIMA CRKVE: SO Ulcinj lokalitetu Svač sprema muzejsku namjenu\nSkupština opštine Ulcinj donijeće, što je prije moguće, odluku o tome da se arheološkom lokalitetu Svač odredi muzejska namjena, kako bi se promovisala njegova kulturno-istorijska vrijednost i zaustavila devastacija, saopšteno je iz ulcinjskog parlamenta.\nUprava policije je ranije danas negirala navode pojedinih medija da je Mitropolija crnogorsko primorska održala liturgiju na ostacima Hrama Svetog Jovana Krstitelja u Svaču, u ulcinjskoj opština, i saopštila da je taj skup zabranila.\nIz SO Ulcinj je saopšteno da je danas u devet sati, u arheološkom lokalitetu Svač, “Srpska pravoslavna crkva bez odobrenja vlasnika Opštine Ulcinj, pokušala da održi vjerski obred unutar objekta kod sjevernog ulaza starog grada Šas gdje se izvode radovi na konzervaciji objekta”.\nKako su kazali, SO Ulcinj je u subotu Upravi policije predočila pravnu materiju slučaja, i nesaglasnost lokalne zajednice.\n“Oko 20 sati te večeri, šef Odjeljenja bezbjednosti Ulcinj, Sead Đozović, je saopštio povlačenje dozvole za održavanje liturgije iz svih zakonskih razloga, i naveo zakonske posljedice za nepoštovanje povlačenja dozvole”, kaže se u saopštenju.\nNavodi se da je jutros državna policija preuzela zaštitu objekta, osigurajući održavanje liturgije van nje, i da je od predsjednika opštine zatraženo povlačenje lokalne policije sa lica mjesta.\n“U međuvremenu, državna policija nije dopustila mještanima da prođu niti da se približe mjestu obreda. Prolaz je dopušten samo predsjedniku Skupštine, Šefu Komunalne policije Saubih Mehmetiju, Komunalnoj policiji i akreditovanim novinarima”, kaže se u saopštenju.\nTokom liturgije, kako se navodi, zajedno sa Komunalnom policijom i starješinama Odjeljenja bezbjednosti Ulcinj, predsjednik SO je više puta potvrdio da se liturgija održava izvan objekta.\nIz SO su kazali da su, u tom periodu, postojala dva pokušaja nasilnog ulaska u objekat, koje je policija spriječila.\nKako su naveli, po završetku liturgije Komunalna policija je, uz prisustvo predstavnika Muzeja, Mjesne zajednica (MZ) Vladimir-Katerkolle i SO Ulcinj, izvršila nadzor i konstatovala da nije bilo intervencija unutar objekata niti materijalne štete.\n“Izuzev onih tokom pripremnih radova za liturgiju, a koja su izvršena par dana prije i konstatovana su zabilješkom Komunalne policije tokom pregleda, 6.jula”, dodaje se u saopštenju.\nIz SO Ulcinj su podsjetili da se šest mjesnih zajednica Anamalit, 4. maja, obratilo Opštini za zahtjevom da se postupa po smjernicama Prostornog plana i preporukama struke da se lokalitetu odredi muzejska namjena.\n“Tokom današnjeg sastanka sa predstavnicima MZ Vladimir, Društva “Ora”, Albanskog nacionalnog savjeta, više odbornika i predsjednika SO Ulcinj, dogovoreno je da se ova odluka donosi što prije, kako bi se promovisale kulturno-istorijska vrijednost ovog lokaliteta, zaustavila devastacija i spriječili jednostrani akti kao ovi današnji”, kaže se u saopštenju.\nIsto tako je, kako se navoi, dogovoreno da se okolnosti današnjih zbivanja razmotre na sjednici Skupštine u narednim danima.\nTagSveti Jovan Krstitelj svoč\nPrevious KAKO DA GA OSVOJITE U 10 KORAKA: Obratite pažnju na broj 10, inače možete sve POKVARITI\nNext JOVANOVIĆ TVRDI DA SU GA POLICAJCI BRUTALNO PRETUKLI: U ZIKS-u nemaju komentar


Naslovna Košarka ABA Meridian UŽIVO: Rade Zagorac stiže iz Laktaša i čeka vaša pitanja!\nPosle obećavajućih nastupa košarkaša Partizana na startu nove sezone i fantastičnog meča u polufinalu Superkupa ABA lige protiv Budućnosti, novi gost u emisiji Meridian UŽIVO narednog ponedeljka (20:00h) biće jedan od novih lidera mlade generacije crno-belih, Rade Zagorac.\nZagorac se pre tačno godinu dana pripremao za novu sezonu u NBA u dresu Memfis Grizlisa, ali pošto je franšiza odlučila da raskine ugovor s njim, 23-godišnji krilni košarkaša i 35. pik Boston Seltiksa iz 2016. godine bio je primoran da krene u potragu za novom sredinom.\nŽeleo je u Partizan i delovalo je kao da će već tada doći do saradnje sa ekipom koju je predvodio Miroslav Nikolić. Međutim, put ga je odveo u Sevilju i ekipu Real Betisa, što se na „suvom košarkaškom planu“ nije isplatilo, iako je Zagorac na početku ove sezone pokazao da je naučio mnogo iz te epizode za koju nije bio pripremljen na pravi način.\nKonačno je usledio dogovor sa crno-belima, što mu je mnogo toga donelo na motivacionom planu, a to je idealno moglo da se vidi u prva dva meča na Superkupu ABA lige u Laktašima.\nSastav Nenada Čanka demonstrirao je ogroman talenat, veliku energiju, kao i to da rezultati iz pripremnog perioda u Španiji ni u kom slučaju ne pokazuju koliko zapravo renovirani Partizan može u predstojećoj sezoni.\nNajbolji dokaz za to „priložio“ je upravo Rade Zagorac. Punio je praktično sve statističke kategorije, bio je glavni pokretač tranzicije Partizana, skakao je ispod oba koša, delio asistencije, pogađao i tako samo potvrdio da navijači Parnog valjka i te kako imaju čemu da se nadaju.\nMuhamed Faje, trojke i Reglandov „šah mat“: Budućnost čeka u finalu\nZagorac je rođen u Beogradu, a profesionalnu karijeru počeo je u tadašnjem Mega Leksu u kojem je proveo pet godina, uključujući jednu sezonu u Smederevu na pozajmici. Kao jedan od najtalentovanijih igrača u klubu, s kojim je 2016. osvojio Kup Radivoja Koraća, Zagorac je iste godine izašao na draft na kojem su ga pokupili Seltiksi, da bi ga nešto kasnije prosledili u Grizlise.\nNema sumnje da nas očekuje veoma uzbudljiva i sadržajna emisija sa igračem koji je pokazao zrelost i van terena, u razgovoru sa medijima, a uprkos činjenici da je prošlog avgusta napunio tek 23 godine.\nPitanja za Zagorca možete slati na svim profilima Meridiana na društvenim mrežama, kao i u toku emisije. Očekujemo vas u ponedeljak od 20 časova na fejsbuk profilu Meridianbet.\nPrethodni tekstSUPER SINGL: Najbolja kvota na Partizan, Zvezdu ali i na X!\nSledeći tekstU susret 158. derbiju: Šta povezuje Ilića i Pavkova?


Ekonomisti o programskim obećanjima mandatara nove vlade\nNi reči o stranim investicijama\nZa dr Boška Mijatovića sporan ponuđeni koncept protekcionizma i uvozne supstitucije. Nejasno kako će vlada doprineti ubrzanom razvoju Srbije, smatra dr Jurij Bajec\nBEOGRAD- Govor Vojislava Koštunice pred srpskim parlamentom daje okvire za buduću politiku, ali je ujedno i politički govor namenjen javnosti, pa ga zato ne treba uzimati doslovno u svakoj reči. Praktičan život će svakako donositi izmene i preciziranja, a tu su i MMF i Svetska banka koji uz finansijsku podršku daju energične savete o privrednim reformama u našoj zemlji, komentariše dr Boško Mijatović iz Ekonomskog instituta, ističući da iz reči mandatara nove vlade provejava već poznati koncept ekonomskog patriotizma G17 plus o zaštiti domaće proizvodnje, carinskim i vancarinskim sredstvima i njenom podsticanju subvencijama i od strane države obezbeđenim kreditima.\n- Tako se govori o potrebi da se spreči neki uvoz po dampinškim cenama, posebno u poljoprivredi, o osnivanju institucija za podsticanje izvoza, zameni uvoza domaćom proizvodnjom, o ustanovljavanju prioritetnih sektora proizvodnje i njihovom podsticanju, o sistemu novčanih stimulacija u agraru. To je koncept alternativan dosadašnjem konceptu liberalizacije spoljne trgovine. Verujem da to nije dobro i da je suprotno onome što se događa u svetu, a to je smanjivanje carinske i vancarinske zaštite u procesu pridruživanja EU.\nTakav koncept- protekcionizma i uvozne supstitucije- ne može dati željene rezultate, što je više puta potvrđeno i kod nas i u drugim zemljama, jer predstavlja podsticaj neefikasnosti privrede, kao i rentama, i jer ne doprinosi jačanju konkurentnosti, što se inače podvlači u govoru mandatara.\nDr Mijatović, uz to, naglašava da je povećanje izvoza i popravljanje platnog bilansa moguće na dva načina- korekcijom kursa ili kombinacijom administrativnih ograničenja uvoza i poodsticanja izvoza finansijskim merama. Po njegovom mišljenju, prvi način je "zdraviji", a nova vlada izgleda preferira zadržavanje nerealnog kursa i ovu drugu pomenutu kombinaciju. Dr Mijatović ističe da je itekako tačna spoznaja mandatara da je situacija veoma teška i konstatuje da vladi svakako treba dati vremena da se pokaže na delu, jer ćemo je po tome i ceniti, a ne po inauguracionom govoru budućeg premijera.\nSocijalna pitanja po strani\n- U programskom govoru budućeg premijera građani su, verovatno, očekivali i neke kratkoročne udarne teme sa kojima će se nova vlada baviti, a koje bi imale brzi efekat na položaj velike većine siromašnih građana i onih koji su ostali, ili će ostati bez posla. Takođe, vrlo malo toga je rečeno o socijalnim pitanjima, te je ostala nejasna socijalna i razvojna orijentacija nove vlade, konstatuje dr Bajec.\nIzuzetno je značajno što je u svom programskom govoru mandatar nove vlade podvukao približavanje Srbije Evropskoj uniji, što je srećno povezano i sa temama koje nisu čisto ekonomske, poput privrednog kriminala, korupcije, zalaganja za ljudska prava, ali koje su u EU sastavni deo ocene da li je neka zemlja podobna za buduće članstvo, kaže dr Jurij Bajec iz Ekonomskog instituta. Po njegovom mišljenju, dobro je insistiranje na održavanju makroekonomske stabilnosti, ali je u Koštunicinom programskom govoru ostalo nedorečeno kako vlada namerava da doprinese ubrzanom razvoju Srbije.\nTakođe, smatra dr Bajec, nedorečene, a i međusobno nekonzistentne su i najavljene mere za jačanje konkurentnosti sa promenama u poreskoj i carinskoj politici. Na primer, dobro je zalaganje da bogati treba da ponesu veći teret u tranziciji, ali se istovremeno najavljuje i povećanje poreza na promet, koji pogađa sve građane, objašnjava ovaj ekonomista, uz konstataciju da nagoveštene mere ekonomske politike nisu povezane sa instrumentima koji bi trebali da budu glavne poluge ubrzanog razvoja Srbije, što trenutno jeste njen glavni problem.\nU Koštunicinom obraćanju parlamentu praktično nema ni reči o stranim direktnim investicijama, pa ostaje otvoreno i pitanje koje pare će biti finansijska baza za ozbiljne investicione poduhvate neophodne Srbiji. Ono što je svakako dobro, jeste nagoveštaj mandatara da će se nastaviti proces privatizacije i da na tom planu ne bi trebalo očekivati neke krupnije promene, smatra dr Bajec.\nMaršićanin: Neće biti rupe u budžetu\nCentralna banka Crne Gore podržala inicijativu NBS\nVelimir Ilić: Nedovoljno pšenice u Robnim rezervama\nOd danas potpisivanje ugovora Robnih rezervi sa skladištarima o razmeni\nKomercijalna banka nameravala da preuzme Astra banku u likvidaciji\nKori Udovički: Nije reč o pripajanju Astra banke\nSkupštinskom odboru stigla hrpa žalbi na privatizaciju\nSpor JP "Kostolac" i nekolicine njihovih inžinjera o proizvodnji filtera


Najava obuka planiranih za septembar\nPočetakVesti i DogađajiNajava obuka planiranih za septembar\nU okviru GIZ DKTI Program “Razvoj održivog tržišta bioenergije u Srbiji” u narednih mesec dana realizovaće se serija treninga za trenere u saradnji sa partnerskim organizacijama.\nPartnerske organizacije koje učestvuju u implementaciji su Nacionalnom asocijacijom za biomasu SERBIO, Udruženjem Biogas, Udruženjem toplana Srbije, Institutom za nuklearne nauke Vinča, Stalnom konferencijom gradova i opština, uz podršku Radne grupe za biomasu i energetsku efikasnost Zlatiborske oblasti, Uprave za šume, Regionalne razvojne agencije Zlatibor i Regionalna agencija za razvoj istočne Srbije - RARIS.\nTeme koje će se obrađivati tokom obuka su: Priprema projekata za EU fondove, Snabdevanje biomasom gradova i opština u projektima zamene energenata u javnim objektima, Kontrola kvaliteta drvne sečke i Upravljanje biogas postrojenjima.\nPolaznicima obuka će biti predstavljene metodologije i priručnici za implementaciju obuka, diskutovaće se o najboljim načinima za prenos znanja i informacija te napraviti plan za naredne obuke do kraja ove godine.\nCilj obuka je da unapredi kapacitete partnerskih organizacija i doprinese njihovom daljem osnaživanju. Materijali izrađeni za obuke biće dostupni na sajtu GIZ DKTI, kao i na sajtovima partnerskih organizacija.\nObuke će se realizovati u prostorijama GIZ DKTI Programa.


APLIKACIJE ZA IPHONE: Evo kako da kreirate i lansirate svoju aplikaciju\nmilan bozovic\t 12.03.2021. 19:18h\nDok koristimo aplikacije, skloni smo tome da im pronalazimo mane i uviđamo načine kako bi neke opcije mogle da se poboljšaju.\nUkoliko ste razmišljali o tome da biste i sami mogli da kreirate mobilnu aplikaciju za iPhone, dobra vest je da je to danas moguće. U nastavku predstavljamo nekoliko saveta koji će vam pomoći da u tome i uspete.\nSteknite kvalitetno obrazovanje\nDa biste počeli da razvijate aplikacije za iOS ne morate završiti Elektrotehnički fakultet, ali je važno je da odlično savladate potrebne programske jezike. Video-tutorijali koje možete pronaći na internetu mogu vam pomoći da razrešite neke od nedoumica, ali ako počinjete da učite od nule, najbolje znanje dobićete od iskusnih predavača koji već godinama školuju stručnjake za ovu profesiju.\nNekada je za ovo zanimanje bilo potrebno fakultetsko obrazovanje. Danas je poslodavcima bitno šta znate da uradite i koliko brzo, a uz odgovarajući program, vešine programiranja iOS apikacija možete steći nakon svega 100 časova u kratkom vremenskom periodu.\nProverite da li ste na pravom putu tako što ćete napraviti istraživanje\nPre nego što počnete da realizujete ideju za aplikaciju, posavetujte se sa prijateljima i korisnicima iPhonea iz vaše okoline. Za savete koji vam mogu biti od koristi nisu vam potrebni programeri, ili neki drugi stručnjaci za IT. Najkorisnije komentare dobićete upravo od običnih ljudi, jer oni posmatraju aplikacije kao korisnici. Kao i milioni drugih, kad ugledaju vašu aplikaciju na App storeu, oni će se zapitati: „Da li mi je ova aplikacija zaista potrebna?” Ukoliko odgovor bude potvrdan, znači da imate pravu ideju i možete da počnete da je realizujete.\nNapravite kvalitetan opis aplikacije\nDa li će se aplikacija pojaviti na Eplovoj prodavnici umnogome zavisi od toga da li je njen opis dobar. Da zadovoljite ovaj zahtev ponovo vam mogu pomoći vaši prijatelji. Zatražite od njih da opišu aplikaciju svojim rečima, a onda fraze koje ste čuli unesite u tehnički opis aplikacije.\nDa biste u ovome uspeli, pokušajte da uporedite ono što imate sa opisima popularnih aplikacija koje služe sličnoj svrsi. Ukoliko na sličan način koristite vokabular poput onog koji je korišćen u popularnim aplikacijama, na pravom ste putu.\nStrpljenje i komunikativne veštine će vas dovesti do cilja\nRazvoj aplikacije za iOS platformu može biti jednostavan, ali i dugotrajan. Kada ste uvereni da ste konačno završili svoju prvu aplikaciju, budite spremni na još čekanja pre nego što se pojavi na App storeu. Naoružajte se strpljenjem, jer Apple ima mnogo pravila i ograničenja pre nego što vam dozvoli da postavite svoju aplikaciju. Međutim, ako istrajete kroz tu silnu proveru, vaša aplikacija postaće dostupna svim korisnicima iOS platforme i trud neće biti uzaludan.\nNaravno, tokom procesa čekanja od vas će se očekivati da komunicirate sa Eplovim timom za testiranje. Ponekad će vam se njihovi zahtevi činiti besmislenim, ali morate biti spremni da sarađujete. Potrudite se da budete profesionalni i odgovorite na svaki njihov upit sa osmehom.\nZarada je zagarantovana, ali je vreme bitan faktor\nKada se vaša aplikacija pojavi na App Storeu, ne očekujte da ćete preko noći postati bogataši. Početnici su uglavnom u zabludi da će milioni korisnika skinuti njihovu aplikaciju čim postane dostupna. Međutim, realnost je da na App storeu postoji na hiljade aplikacija, pa je potrebno da prođe određeni vremenski period dok vaša aplikacija ne postane popularna i ne počne da vam donosi zaradu.\nUčenje kako se prave aplikacije za iOS danas je lakše nego ikada ranije. Mnoštvo tutorijala, knjiga i proveren obrazovni program za razvoj aplikacija obezbediće vam sticanje upotrebljivih veština, pomoću kojih ćete lako pronaći posao developera. Nakon što naučite sve što vam je potrebno da biste počeli da kreirate aplikacije, više nećete morati da birinete za posao, jer je tražnja za stručnjacima iz ove oblasti iz godine u godinu sve veća. S druge strane, sa praktičnim znanjem uvek možete krenuti samostalno u realizaciju ideja i biti svoj gazda.\naplikacijeiPhoneiOSApplemobilne aplikacijeprogramiranjem karijera


Snažne, vrlo ohrabrujuće, ali i konkretne riječi američkog ambasadora u BiH Erica Nelsona: "Mladi su posvećeni oslobađanju od podjela iz prošlosti"\nAmbasador SAD u BiH, Eric Nelson oglasio se prigodno 4. jula povodom Dana nezavisnosti SAD.\nPovodom 245. godišnjice nezavisnosti Sjedinjenih Američkih Država, Eric Nelson, ambasador SAD u BiH uputio je prigodnu poruku u kojoj je akcentirao da je praznik prilika da se proslavi i 25 godina od kako Agencija za međunarodni razvoj SAD (USAID) pruža pomoć BiH. Poručio je da su reforme nadomak ruke te podcrtao da SAD ostaju nepokolebljiv partner u tome.\n“U prvim godinama poslije rata, ta pomoć bila je usmjerena na obnovu zemlje i ponovno pokretanje privrede. I već 25 godina ulažemo u institucije i obuku građana ove zemlje koji teže prosperitetnijoj i demokratskoj budućnosti zasnovanoj na valadavini zakona”, kazao je ambasador Nelson.\nKako je objasnio, dok obilježavamo godišnjicu USAID-a, svake sedmice putem društvenih mreža promoviraju heroje BiH, odnosno građane koji su iskoristili obuku i pomoć USAID-a za izgradnju jače, prosperitetnije demokratije u Bosni i Hercegovini.\nMladi spremni za bolju budućnost\n“Njihove priče o teško postignutim rezultatima u polju ljudskih prava, pravde, mira i pomirenja, poduzetništva i otvaranja radnih mjesta, obrazovanja i drugo podsjećaju nas na napredak koji je postignut. Njihove su priče utjelovljenje sposobnosti ove zemlje da dostigne standard koji postoje u evro-atlanstskoj zajednici”, kazao je Nelson.\nIzrazio je nadu da će te priče o prevazilaženju velikih prepreka biti inspiracija narednim generacijama da očekuju bolju budućnost i dovrše posao na njenoj izgradnji.\n“Sastajem se s mnogim mladim ljudima spremnim da se nose sa ovim izazovom. Posvećeni su oslobađanju od podjela iz prošlosti i prevazilaženju etničkih, vjerskih, rodnih, polnih i ostalih razlika da bi zajedno radili na boljoj budućnosti ove zemlje. Kroz pružanje naše pomoći, mi nastavljamo ulagati u buduće generacije i zato ćemo večeras čuti glas mladih. Oni su spremni. Bosni I Hercegovini su za izgradnju povjerenja potrebni lideri, a njima je potrebno osigurati uporište”, naveo je američki ambasador.\nIzborna reforma, investicije i borba protiv korupcije\nPrema njegovim riječima, istinsko uporište za budućnost treba da uključuje i izbornu reformu prije izbora naredne godine kao i reforme koje će privući strane investicije i pomoći legitimnim poslovnim subjektima da otvore radna mjesta, napredovanje u realizaciji reformi koje će BiH približiti članstvu u EU, a, iznad svega, zajedničku borbu protiv korupcije.\nU tom kontekstu, citirao je američkog predsjednika Joea Bidena, koji je kazao da korupcija nagriza temelje demokratskih društava i da su zbog nje vlasti manje efikasne, rasipaju se javni resursi i stavlja nejednakost kada je u pitanju dostupnopnost usluga, što porodicama otežava brigu o najmilijima.\n“A kad govorimo o izborima: korumpirani akteri koji izborni sistem iskorištavaju i njime manipulišu zarad vlastite koristi, otimaju građanima pravo da biraju vlastite lidere i pozivaju te iste lidere na odgovornost. Reforme kojima bi se riješila ova pitanja, podstakao privredni rast u BiH, eliminisala diskriminacija i zloupotreba izbornog procesa, te otpočelo vraćanje povjerenja u pravosudne institucije nadomak su ruke u ovoj godini. Sjedinjene Države ostat će nepokolebljiv partner liderima i građanima koji su spremni da rješavaju ovakve problem i BiH usmjere naprijed”, podcrtao je Nelson.\nKako je dodao, logo USAID-a predstavlja čvrsto rukovanje dva partnera i on simbolizira pristup SAD saradnji sa zemljama partnerima širom svijeta.\n“U ovoj, 25. godini partnerstva između USAID-a i BiH, s ponosom ističemo svoju sponu sa građanima BiH. Ujedno vam zahvaljujem na partnerstvu i što ste nam se pridružili u proslavi rođendana naše nacije, zaključio je Nelson u poruci.\nAmbasada SAD u BIHDan nezavisnosti SADEric NelsonIstaknuto\nPrevious article Jelena Trivić igrala košarke, objavljen i snimak, Igor Dodik je odmah sve komentarisao\nNext article Oglasila se Suzana Radanović, majka stradalog Davida Dragičevića: “Očekujem da počnu hapšenja u Banjoj Luci”\nOglasila se Suzana Radanović, majka stradalog Davida Dragičevića: “Očekujem da počnu hapšenja u Banjoj Luci”


Neusaglašena saradnja EU i NATO\nMigranti u gumenom čamcu na Mediteranu, na putu ka italijansnkom ostrvu Lampeduza, 17. apil 2016.\nSevernoalantska alijansa spremna na proširenje saradnje sa Egejskog mora na celokupno područje Mediterana, ali Unija ima stav da pomoć NATO-a u bavljenju ponovo probuđenom migrantskom rutom na centranom Mediteranu - nije neophodna...\nDok je sprovođenje sporazuma EU i Turske o rješavanju migrantske krize u svojoj početnoj fazi, nevladine organizacije bilježe povećan pritisak migranata na italijanske obale, što otvara pitanje ne samo efikasnosti dogovorenog sa Ankarom, već i dodatnog angažovanja NATO-a, ovaj put ispred libijske obale. Vojni savez trenutno sa svojom flotom pomaže u zaustavljanju ilegalnih prelazaka preko Egejskog mora. O tome je bilo riječi na današnjem skupu evropskih ministara odbrane, zajedno sa prvim čovjekom Alijanse...\nGlasno najavljivani sporazum sa Turskom, zamišljen kao kraj krijumčarenja ljudima i ilegalnim prelascima na evropske obale, za sada daje slabašne rezultate - još uvijek hiljade migranata u Grčkoj čekaju na razrješenje svoje sudbine, povratnici u Tursku se mjere tek stotinama, dok u isto vrijeme, nije opao pritisak na italijanske obale. Suprotno očekivanjima, transport migranata čamcima sa libijske obale prema Evropi dobija na intenzitetu i odnosi nove žrtve. Zbog toga je i očekivano pitanje generalnom sekretaru Alijanse Jensu Stoltenbergu, o mogućnosti da se NATO podrška evropskoj kontroli mora prošiti i na centralni dio Mediterana.\n"Još je rano da se kaže kako ćemo se baviti izazovima koje vidimo i u drugim dijelovima Mediterana, trenutno našu postojeću operaciju u Egejskom moru transformišemo u bezbjednosnu operaciju, a to nam daje mogućnost da bliže sarađujemo sa EU na cijelom području Mediterana. Kako ćemo to uraditi, još je rano da o tome govorimo".\nMeđutim, sa evropske strane je jasno izražen stav - pomoć NATO-a u bavljenju ponovo probuđenom migrantskom rutom na centranom Mediteranu - nije neophodna.\nVisoka predstavnica EU Federika Mogerini kaže:\n"Imamo potpuno drugačiju situaciju na istoku i na centralnom dijelu Mediterana - na centralom dijelu evropska operacija, započeta u julu prošle godine, od samog početka prikuplja informacije i vrši monitoring i zbog toga nam ne treba pomoć NATO-a. Međutim, uvijek ima prostora za druge forme saradnje, kako bi smo izbjegli preklapanje misije".\nOčito, još uvijek EU i NATO nisu do kraja dogovorili oblik i polje saradnje kada je riječ o rješavanju migrantske krize. S druge strane, i dalje izostaju značajniji rezultati i još je daleko trenutak kada bi se moglo govoriti o njenom stavljanju pod kontrolu. Kriza traje, kao i traženje pravog odgovora na nju...\nMigrantska kriza: 'Početak turske bazar politike'\nTurska presrela migrante u Egejskom moru\nKritike uoči primene sporazuma EU - Turska\n"Sporazum EU i Turske nemoralan"\nZatvorena "balkanska ruta" za migrante


Si Đinping: Odnosi Srbije i Kine u brzoj traci razvoja - ebart\nSi Đinping: Odnosi Srbije i Kine u brzoj traci razvoja\n18. Jun 2016. godine\nPredsednik Kine Si Đinping stigao je danas oko 13.40 na beogradski aerodrom "Nikola Tesla" u trodnevnu posetu Srbiji, što je prva poseta jednog kineskog predsednika našoj zemlji posle više od 30 godina.\nPredsednik Kine Si Đinping izjavio je da je "tradicionalno prijateljstvo Kine i Srbije kao i njihovih naroda izdržalo istorijska iskušenja" i izrazio uverenje da će njegovom posetom "biti otvorena nova stranica istorije u razvoju odnosa dve zemlje".\n"Tradicionalno prijateljstvo Kine i Srbije, kao i njihovih naroda, izdržalo je istorijska iskušenja turbulentnih promena međunarodnih, kao i domaćih situacija, i beleži novi sjaj iz stare tradicije", rekao je Si Đinping po dolasku na beogradski aerodrom "Nikola Tesla".\nPredsednik Kine rekao je da su naročito od 2009. kad je uspostavljeno strateško partnerstvo Kine i Srbije, bilateralni odnosi "kročili u brzu traku razvoja".\nMeđusobno političko poverenje dve zemlje se učvršćuje, saradnja u oblastima energetike, izgradnje saobraćajnih infrastruktura i poljoprivrede beleži nove sjajne tačke, dok je kulturna razmena dinamična, a građani Srbije i Kine sve intenzivnije putuju u Kinu i Srbiju, rekao je Si Đinping, prenosi se u saopštenju.\nKineski predsednik ocenio je da Peking i Beograd "održavaju komunikaciju i koordinaciju u vezi važnih međunarodnih i regionalnih pitanja, dobro sarađuju u okviru izgradnje projekata Jedan pojas - jedan put i saradnje Kine i centralne i istočne Evrope".\nSi je naglasio da je "kineska strana spremna da zajedno sa srpskom stranom, koristeći taj dobar trend, podiže nivo bilateralnih odnosa i praktičnu saradnju na još viši nivo i time stvori novu situaciju uzajamno korisne saradnje, zajedničke pobede i zajedničkog razvoja".\n"Očekujem da razmenim mišljenje sa liderima Srbije o bilateralnim odnosima, kao i o drugim pitanjima od zajedničkog interesa i sa njima zajedno isplaniram budući razvoj naših međusobnih odnosa. Uveren sam da će moja poseta biti uspešna i otvoriti novu stranicu istorije u razvoju odnosa između Kine i Srbije", rekao je predsednik Kine po dolasku u Beograd gde ga je dočekao predsednik Srbije Tomislav Nikolić.\nKako je saopšteno iz Predsedništva Srbije, Nikolić je na dočeku rekao da prijateljstvo Srbije i Kine neprekidno traje već decenijama i da je, kada je Kini bilo teško, među retkima koji je nisu napuštali bila Srbija.\n"Sada, kada se Srbija reformiše i oporavlja svoju ekonomiju, Kina joj jasno i nedvosmisleno pruža ruku prijateljstva. Srbija to izuzetno ceni i tu ruku prijateljstva neće zloupotrebiti", rekao je Nikolić.\nOn je dodao da Srbija ne traži nikakve posebne privilegije, već samo mogućnost da sopstvenim trudom i radom, uz pomoć prijatelja iz Kine i iz celog sveta i njihovih investicija, omogući bolji život svojim građanima i izgradnju moderne i uređene države, kao što je to i Kina.\nNikolić je predsedniku Siju i njegovoj supruzi, kao i celoj državno-privrednoj delegaciji Kine poželeo prijatan boravak u Srbiji i "posebno naveo da danas počinje nova etapa prijateljskih odnosa između Srbije i Kine".\nDelegaciju predsednika Kine čini 200 ljudi.\nPredsednika Kine na aerodromu su sačekali, pored predsednika Srbije Tomislava Nikolića sa suprugom, i mandatar za sastav nove Vlade Aleksandar Vučić i predsednica Skupštine Srbije Maja Gojković.\nZa Si Đinpinga na aerodromskoj pisti priređen je svečani doček, a uz crveni tepih su se nalazili dečaci i devojčice u srpskim nošnjama, sa srpskim i kineskim zastavama.\nPoložen kamen temeljac za Kineski kulturni centar\nSi Đinping je prvi predsednik Kine koji dolazi u Beograd posle više od 30 godina. On je sa predsednikom Srbije Tomislavom Nikolićem danas položio kamen-temeljac za izgradnju Kineskog kulturnog centra u Beogradu, otkriće spomenik kineskom filozofu Konfučiju, kao i table novoimenovane Konfučijeve ulice i Trga prijateljstva Srbije i Kine.\nU skladu sa kineskim običajima, Si Đinping i Nikolić su kao kamen temeljac položili mermernu ploču sa imenom budućeg kulturnog centra. Ceremoniji su prisustvovali i ministri kulture dve zemlje Ivan Tasovac i Luo Šugang.\nNa ovaj način srpska prestonica slavi prijateljstvo, poručio je gradonačelnik Siniša Mali: „Poruka budućeg KKC i nije drugo do iskrena želja da budemo bliži, da bolje upoznamo jedni druge i da iz dana u dan izdužemo naše prijateljstvo. To je zajednički imanitelj naših naroda da tamo gde su drugi bacali bombe i ostavljali nevine žrtve mi gradimo“, kazao je Mali.\nPredsednik Kine Si Đinping obišao je s predsednikom Srbije park Kalemegdan i Beogradsku tvrđavu.\nGosti iz Kine i predsednik Nikolić tokom šetnje Kalemegdanom posetili su vidikovac i obišli Spomenik pobedniku a koordinator za turizam "Beogradska tvrđava" Relja Seratlić ukratko je predstavio burnu srpsku istoriju.\nObilazak Kalemegdana bio je predviđen kao neformalni deo posete kineske delegacije i trajao je oko pola sata, nakon čega će supruge kineskog i srpskog predsednika, Peng Lijuan i Dragica Nikolić, obići jednu zemunsku školu za osobe sa posebnim potrebama, prenela je Radiotelevizija Srbije.\nDrugog dana posete, u subotu 18. juna, održaće se sastanak predsednika Srbije i Kine, kao i sastanak dve državne delegacije, posle čega će biti potpisano više međudržavnih sporazuma, među kojima je i memorandum o izgradnji strateške luke u blizini beogradskog mosta Mihajlo Pupin, na Dunavu, vrednosti 300 miliona dolara.\nDvojica predsednika će u nedelju 19. juna posetiti Železaru Smederevo koju je nedavno kupila kineska kompanija Hestil, gde će im domaćin biti premijer Aleksandar Vučić.\n"Očekujem da sa predsednikom Nikolićem i drugim srpskim rukovodiocima zajedno razgovaramo o našem prijateljstvu, planiramo saradnju, razmišljamo o budućnosti i zajednički podignemo strateško partnerstvo na novi nivo", poručio je Si u autorskom tekstu za Politiku.


SLATKI CONTROLLING - Finansijski Snowboard SLATKI CONTROLLING - Finansijski Snowboard\nControlling u šećeranama\nVečito pitanje: „Da li je kontroling stvarna potreba ili samo praćenje trendova?ˮ, u kompaniji Sunoko, članici MK Group, nije upitno. Kontroling tim je zadužen za prikupljanje informacija, njihovu analizu i predstavljanje i kao takav pomaže menadžmentu da donese odluku koja je u datom trenutku najbolja za kompaniju.\nSunoko se bavi preradom šećerne repe u svoja tri proizvodna centra: Kovačica, Pećinci i Vrbas. U vezi sa upravljanjem poslovnim procesima, Sunoko ima relativno jednostavan model – digitalizovan proces proizvodnje sa šećernom repom kao dominantnom sirovinom i centralizovan sektor prodaje. Stoga je moguće praćenje svih proizvodnih centara i prodaje u okviru malog, ali efikasnog, tima zaposlenih u Odeljenju kontrolinga. Odeljenje kontrolinga je pozicionirano u okviru Sektora finansija i računovodstva.\nKontroling tim prati proizvodnju, prodaju, nabavku potrebnih sirovina, investicije, rizike, budžetiranje i slično. Mere koje se prate ne odnose se samo na finansijske (bilans stanja i uspeha) već i na sve proizvodno-prodajne parametre.\nOsnovni zadaci controllera su:\nKako je prodaja jedan od osnovnih poslovnih procesa, u okviru kontrolinga se na dnevnom i mesečnom nivou prati i izveštava o tome. Izveštaj prodaje je koncipiran tako da se prati prodaja po proizvodima, vrsti pakovanja, kupcu, tržištima i slično. Ovi podaci se prate detaljno, jer samo tako može da se izvrši dalja analiza i prezentacija menadžmentu, kako bi bile donete odluke na vreme u slučaju promena tržišnih uslova.\nUloga controllera u ovom segmentu jeste prikupljanje i prezentacija ostvarenih rezultata na dnevnom nivou. Podaci se prikupljaju iz proizvodnih centara, pravi se konsolidovan izveštaj proizvodnje i kao takav se upućuje menadžmentu preduzeća, na osnovu kog se donose planovi za nastavak proizvodnog procesa. Kontroling tim prati detaljno strukturu cene koštanja po vrsti proizvodnog troška i po mestu troška: potrošnju sirovina, troškove radne snage, ambalaže i slično. Ovi podaci se detaljno analiziraju i na dnevnom nivou prezentuju menadžmentu. Važno je i detaljno praćenje kretanja troškova proizvodnje kako bi se menadžmentu signaliziralo ukoliko dođe do određenih odstupanja od budžeta. Na ovaj način se postižu uštede i stvara mogućnost za pravovremeno reagovanje u slučaju nekontrolisanog rasta troškova.\nKako je controlling sektor u koji se redovno slivaju sve informacije, tako je logično da ovaj sektor preuzme i izradu Cash flow plana. Cash flow plan je izveštaj koji daje širu sliku o poslovanju preduzeća kao i njegovom kretanju u budućnosti. Cash flow se priprema na mesečnom nivou i sadrži projekcije priliva i odliva po vrstama za narednih godinu dana od dana izveštaja, s mesečnom dinamikom kako bi se unapred sagledali potencijalni rizici i blagovremeno reagovalo. Uloga controllera je da pored njegove izrade učestvuje u analizi cash flow plana kao i u upućivanju na kritične tačke u poslovanju.\nUpravljanje rizicima je percipirano kao važna komponenta upravljanja finansijama na nivou kompanije MK Group. Stoga su razvijene detaljne procedure za praćenje najvećih rizika kojima je izložen Sunoko: rizik promene cene, kreditni rizik i rizik obezbeđenja, rizik likvidnosti, devizni i kamatni rizik. Izveštaji koji prate cenovni rizik, a koje priprema kontroling tim, sadrže blagovremene informacije o otvorenim pozicijama i tržišnim trendovima, mogućem efektu na bilans uspeha u slučaju promene, kako cena finalnog proizvoda, tako i inputa za proizvodnju (Sensitivity analiza).\nSunoko je kompanija koja je među prvim implementirala standard IFRS 9 u upravljanju kreditnim rizikom. Ovo podrazumeva da smo uradili detaljnu analizu svih izloženosti i izračunali moguće gubitke na bazi istorijskih trendova, čak i za poslovne partnere koji nisu trenutno u docnji. Za sve poslovne partnere u kašnjenju napravljene su strategije naplate. Kontroling tim na dnevnom nivou prati izloženost pojedinačnih poslovnih partnera da bi na osnovu toga na vreme uputio menadžera na potencijalne probleme kako bi se osigurala sigurnost u naplati.\nBudžet i forecast\nPraćenje ostvarenih rezultata i njihovo komentarisanje samo je baza na osnovu koje se izvode zaključci o budućnosti. Akcenat analize kontroling tima je na tome šta će se desiti i kako možemo da unapredimo poslovanje. Budžet se priprema jednom godišnje i odobrava od strane Grupe. Ipak, realnost i promene na tržištu zahtevaju stalno prilagođavanje poslovanja, te se projekcije rezultata do kraja godine (forecast) po ključnim KPI rade svakog meseca. Budžet i forecast su izveštaji kojima se posvećuje najveća pažnja i koji predstavljaju osnovu za donošenje odluka. Forecast je izveštaj u okviru koga se detaljno prate pozicije bilansa stanja, bilansa uspeha, rizik, KPI, proizvodnja, prodaja i slično.\nDa bi prikupio informacije, kontroling tim sarađuje sa drugim organizacionim delovima, razmenjuje informacije i analizira biznis model. Konačno izveštaji se prezentuju top menadžmentu, koji pruža značajnu podršku i koji svojim pitanjima podstiče dalji razvoj kako izveštaja tako i našeg znanja. Od kontroling tima se očekuje da ne samo analizira ostvarenja i varijanse u odnosu na budžet i prethodne godine već da ukazuje na šanse u poslovanju i potencijalne rizike kako bi se pravovremeno reagovalo.\nKako bi se svi ovi zadaci obavili, potrebno je da kontroling bude zasnovan na transparentnosti; takođe, velika pažnja se posvećuje i upotrebi najsavremenih softverskih alata i tehnika, stalnoj i otvorenoj komunikaciji s kolegama, a od izuzetnog značaja je i detaljno poznavanje svih segmenata biznisa.\nAlati koje koristi kontroling tim Sunoka su SAP – kao ERP sistem, Z Repa – poseban SAP modul razvijen za Sunoko, kao i SAP BI. Ipak, deo podataka se obrađuje u MS Office-u. Sledeći zadatak je da se uvede nova, naprednija verzija SAP modula koja će nam omogućiti veću fleksibilnost, kao i da se kontroling modul SAP-a u potpunosti iskoristi za proces budžetiranja i planiranja.\n« EXCEL JE ZAKON – FUNKCIJA INDEX NE NAJBOLJI, VEĆ AUTENTIČAN POSLODAVAC »\nTrikovi u Excelu 1.deo - Tekstualne funkcije i prečice ( 101,041 )\nNajveće greške kandidata za posao u Srbiji ( 99,286 )\nŠta je EBITDA? ( 79,598 )


JOVANOVIĆ: Protiv Srbije se vodi najbrutalniji rat, Rusija nam ne dozvoljava da uđemo u EU i NATO | WebTribune\nHome U FOKUSU JOVANOVIĆ: Protiv Srbije se vodi najbrutalniji rat, Rusija nam ne dozvoljava da uđemo u EU i NATO\nLider Liberalno demokratske partije Čedomir Jovanović zatražio je danas održavanje posebne sednice Skupštine Srbije posvećene o bezbednosnoj situaciji u zemlji.\n“Niko normalan ne može ignorisati takva pitanja, s obzirom da iz njih proizilaze i neka druga pitanja, da li je sve ono, kao što mi tvrdimo što se desilo u Crnoj Gori, poruka Vučiću, njegovoj vladi i Srbiji kojom se nama ne dopušta da vodimo samostalno evropsku politiku i rešavamo probleme”, rekao je Jovanović novinarima u parlamentu.\n“Protiv Srbije se vodi najbrutalniji rat. Nama se ne dozvoljava da živimo normalan život, da uđemo u Evropsku uniju i da se približimo NATO-u, iza svega toga stoji Rusija. To ne smemo da ignorišemo”, rekao je Jovanović.\nOn kaže da je scenario u Crnoj Gori bio jasan – da je u izbornom danu trebalo pucati u građane Crne Gore u uniformama crnogorske policije, da se za to optuži vlast kako bi se srušila, “jer nema pravo da postane članica NATO i EU”.\n“Mi mislimo da evroatlantska budućnost Srbije jedini adekvatan odgovor na probleme”, poručio je Jovanović.


Ambasador Francuske u Beogradu uputio izvinjenje predsedniku Srbije i srpskom narodu – BTV\nAmbasador Francuske u Beogradu uputio izvinjenje predsedniku Srbije i srpskom narodu\n12.11.2018. btv 0 Comments\nFrederik Mondoloni ambasador Francuske u Beogradu danas je uputio izvinjenje predsedniku Srbije Aleksandru Vučiću i srpskom narodu zbog protokola i rasporeda sedenja na svečanosti obeležavanja Dana pobede u Parizu.\n„Sa Srbijom smo veoma bliski. Srbija je u Prvom svetskom ratu izbubila skoro trećinu stanovništva, 62 odsto muške populacije i Francuska to ne zaboravlja“, rekao je Mondoloni gostujući na Prvoj.\n„Malo sam tužan, jer je trebalo jutros da slavimo našu zasjedničku pobedu, uoči najavljene posete francuskog predsednika Srbiji. Ovo je na neki način sve to malo pokvarilo za nas“, istakao je Mondoloni.\n„I ja čitam novine, to je bila greška za žaljenje i molimo predsednika Vučića i srpski narod za izvinjenje“, poručio je Mondoloni.\nNa pitanje šta je greška, da li lista zvanica, protokol po abecednom redu i šta znači raspored sedenja po abecednom redu, ambasador Francuske kaže da je greška “vidljivost slika (na televiziji) koje smo imali i koje su šokirale zvanicnike i srpski narod.\n„To su slike, ali realnost je da nije bilo značajnijeg protokolarnog dočeka za Kosovo nego za Srbiju, a kako su se stvari odvijale, Tači je možda bio u fokusu kamera. Treba biti na tom mestu i videti kako se to zaista desilo…“, navodi Mondoloni.\n„Mislim da je Srbija imala značaj u Prvom svetskom ratu i Francuska tome pridaje veliki značaj. U Prvom svetskom ratu naše bratstvo je po oružju. U Parizu je padala kiša, u Beogradu je bila divna ceremonija i zahvalio bih ministru Dačiću na prisustvu“.\n„Makron će doći u posetu početkom decembra, a to je jak gest jer Francuska nije imala posetu predsednika već 17 godina Srbiji. Želimo da radimo sa Srbijom više na ekonomskom planu. Na kulturnom planu želimo da francuski jezik bude prisutniji. Imamo puno stvari koje želimo da radimo“, kazao je Mondoloni.\nPredsednik Srbje Aleksandar Vučić zahvalio je Francuskoj na poruci poštovanja prema srpskim žrtvama u Velikom ratu, koju je srpskoj javnosti danas preneo ambasador u Srbji Frederik Mondoloni.\n„Hvala ambasadoru Mondoloniju na divnim rečima i poštovanju koje je pokazao prema srpskim žrtvama“, zapisao je Vučić na tviteru.\n„Srbija će na veličanstven način dočekati predsednika Makrona“, poručio je predsednik Vučić.\n← Jovana Preković postala je šampionka sveta u karateu\nU Narodnoj biblioteci otvara se izložba „Rat i humor:1914-1918“ →\nPenzioneri u Srbiji dobiće jednokratnu pomoć\n12.03.2020. btv 0\nU Narodnoj biblioteci otvara se izložba „Rat i humor:1914-1918“\n12.11.2018. btv 0\nTri minimalca dobija više od 1,1 milion zaposlenih\n04.05.2020. btv 0


VESIĆ: Direktna šteta od blokade grada 12 miliona dinara! | Happy BSC portal\nZamenik gradonačelnika Goran Vesić izjavio je danas da je direktna šteta koja je naneta Gradu tokom blokada i protesta 12 miliona dinara i objasnio da je taj iznos Grad isplatio auto-prevoznicima koji nisu vozili, a građani nisu imali uslugu, saopštio je gradski Sekretarijat za informisanje\nPoručio je da je svako izražavanje političkog stava neosporno i legitimno, ali da je problem kada da se blokira "život grada".\nRADOJIČIĆ: Turizam u Beogradu ponovo stao na svoje noge\nZa projekte iz oblasti javnog zdravlja dva miliona dinara\nNaveo je da je u Beogradu tokom blokade bilo prekinuto 79 gradskih linija i da je između 25 i 30 hiljada putnika moralo da nastave put peške.\n"Imali smo i nemile scene gde žena sa malim detetom ide preko mosta pešice kao i ženu u Jurija Gagarina koja je bila zaglavljena u liftu dva sata, jer vozilo za hitne intervencije nije moglo da stigne. Direktna šteta koja je naneta Gradu je 12 miliona dinara, odnosno toliko smo morali da platimo auto-prevoznicima koji nisu vozili, a građani nisu imali uslugu", kazao je Vesić.\nObjasnio je da je to oko 100.000 evra koji se izdvajaju iz bedžeta i dodao da u još nije uračunata šteta koja je načinjena kamenovanjem autobusa.\nOsvrnuo se i na to da su tokom protesta kasnile i komunalne usuge i rekao da je to zbog toga što je od 24 ekipe JKP "Beogradske elektrane", koje su bile na terenu, 16 njih bilo zaglavljeno, te nisu mogle otkloniti problem slabijeg grejanja na Novom Beogradu.\nOn je naglasio da JKP "Gradska čistoća" nije mogla u nekim delovima grada da nosi smeće, ali da je posle blokade u roku od sat i po sve normalizovano.\nVesić je objasnio da je izražavanje nezadovoljstva i političkih stavova legitimno, ukoliko se poštuju ljudska prava i ne ometaju ostali građani.\n"Zato je moj apel onima koji organizuju proteste da razmisle o tome da ne treba da malteretiraju svoje sugrađane i da je izražavanje političke volje pravo svakoga. I ja bih se borio za njihovo pravo da izraze svoj stav isto kao što se borim za pravo svih građana da žive normalno. Ali nemate pravo da izražavajući svoj stav ugrožavate prava drugih. Pravo na slobodno kretanje je jedno od osnovnih ustavnih prava", rekao je Vesić.\nZamenik gradonačelnika je ocenio da jedan deo ljudi izlazi na ulice iz straha za životnu sredinu, ali da je to iskorišćeno za prikupljanje političkih poena.\nKazao je da su određeni ljudi uzeli novac od Rio Tinta, a da sada oni protestvuju protiv kompanije i dodao da je to činjenica, koja ne može da se opovrgne.\nPodsetio je da su ti građani odbili da razgovaraju sa predsednikom Aleksandrom Vučićem i da su time ukazali nezainteresovanost, kako za predsednika tako i za aktuelna pitanja, što nije slučaj, kako kaže, sa građanima Jadra.\n"Isti su odbili da pričaju sa predsednikom Srbije, to govori da tim ljudima, predsednik Srbije nije važan, ali je zato građanima Jadra važan i to smo videli u susretu s njim. Jer oni znaju da predsednik Vučić može da reši probleme koje imaju, kao što je rešio i mnoge druge u našoj državi", ukazao je Vesić.\nPonovio je da je deo građana koji protestuje zaista zabrinut za životnu sredinu i da to treba da se razume i poručio da je neophodno objasniti im šta se sve uradilo u zaštiti životne sredine, kao i da nije moguće rešiti sve probleme ođednom.\nLjudi koji zloupotrebljavaju Ekološki protest zarad političkih interesa, kazao je Vesić, rugaju se onima koji protestuju i istakao da to portvrđuje i činjenica da su na prethodnom okupljanju u subotu izviždani od strane demostranata.\nPozvao je ljude koji protestuju da to slobodno čine, ali da ne ugrožavaju prava drugih građana.\nObjasnio je da ljudi žele da rešavaju komunalne probleme i to je, kako je rekao, bio slučaj u razgovoru meštana Jadra sa predsednikom Vučićem, te se osvrnuo na svoje iskustvo stečeno obilazeći opštine u Pokretnoj kancelariji.\n"Već četiri meseca, koliko građane prestonice obilazim sa pokretnom kancelarijom, nikada nisam imao ni jedno pitanje, a da nije komunalno, zato što je ljudima to život", rekao je Vesić.\nPodsetio je da je juče bio u Zabrežju u opštini Obrenovac i da je dogovoreno da se uredi centralni tg sa spomenikom proti Mateji Nenadoviću, koji je iz tog mesta poslao prvo diplomatsko pismo u modernoj istoriji Srbije.\nTakođe, kaže Vesić, trg će postati mesto okupljanja i odmora, jer će biti postavljene klupe i besplatni vaj-faj, isto kao na Trgu republike.\n"Nema razloga da meštani Zabrežja nemaju iste uslove kao građani u centru Beograda", kazao je Vesić i podsetio da je ove godine u opštini Surčin uređeno tri trga.\nVESIĆ OBILAZI ZAVRŠNE RADOVE: Sa predsednikom na izgradnji zgrade ''BW Terraces'' i na fasadi kule “Beograd”


“Kumanovski sporazum predstavljao je kapitulaciju Miloševićevog ratnog režima. Milošević je prihvatio da sve vojne, paravojne, policijske, parapolicijske i sve druge oružane formacije i grupe iz Srbije napuste trajno Kosovo.\n„Kumanovski sporazum predstavljao je kapitulaciju Miloševićevog ratnog režima. Milošević je prihvatio da sve vojne, paravojne, policijske, parapolicijske i sve druge oružane formacije i grupe iz Srbije napuste trajno Kosovo“.\nHAOS KOD LAZANSKOG U EMISIJI! Svi su ZANEMELI kada je OTKRIVENO da li je JUGOSLAVIJA KAPITULIRALA 1999. godine\nOvo niko nije očekivao... Pre dvadeset godina, 9. juna, u Kumanovu je potpisan Vojno-tehnički sporazum kojim je okončano bombardovanje Savezne Republike Jugoslavije. O tome da li je ovaj sporazum predstavljao kapitulaciju SRJ, kojim pritiscima je tada bila izložena naša ...\nNATO JE BIO U ŠOKU KADA SE POJAVILO 400 TENKOVA VOJSKE JUGOSLAVIJE! Povlačenje pod bombama ne dolazi u obzir, to nek ...\nMir! Pre tačno dve decenije, na današnji dan, ova reč je donela olakšanje svim građanima Srbije. Posle 78 dana bombardovanja i neprekidnog razaranja i četiri dramatična dana pregovora u Kumanovu, potpisan je Vojno-tehnički sporazum, kao osnova za Rezoluciju 1244 Saveta ...\nEvo šta je zapravo značio sporazum u Kumanovu Prošlo je dve pune decenije od potpisivanja tzv Kumanovskog sporazuma kojim je prekinuto bombardovanje SRJ od strane NATO-a , a Slobodan Milošević naciji izgovorio ono čuveno: "Agresija je okončana!" I 20 godina posle potpisivanja ...\nPre dvadeset godina, 9. juna, u Kumanovu je potpisan Vojno-tehnički sporazum kojim je okončano bombardovanje Savezne Republike Jugoslavije. O tome da li je ovaj sporazum predstavljao kapitulaciju SRJ, kojim pritiscima je tada bila izložena naša delegacija i kakav je danas značaj ...\n(VIDEO) NA NIŠANU LAZANSKOG: Srbija nije kapitulirala 9. juna 1999! NISMO POTPISALI SPORAZUM SA RATUJUĆOM STRANOM, ...\nPre dvadeset godina, 9. juna, u Kumanovu je potpisan Vojno-tehnički sporazum kojim je okončano bombardovanje Savezne Republike Jugoslavije O tome da li je ovaj sporazum predstavljao kapitulaciju SRJ, kojim pritiscima je tada bila izložena naša delegacija i kakav je danas značaj ...\nHAOS KOD LAZANSKOG U EMISIJI! Svi su zanemeli kada je otkriveno da li je Jugoslavija kapitulirala 1999. godine (VIDEO)


Arhiv Vojvodine učesnik na Međunarodnoj naučnoj konferenciji „Srpsko-američki odnosi” – Explore Novi Sad\nHomeExplore vestiArhiv Vojvodine učesnik na Međunarodnoj naučnoj konferenciji „Srpsko-američki odnosi”\n11. septembra 2019. u Narodnoj skupštini Republike Srbije, održana je Međunarodna naučna konferencija „Srpsko-američki odnosi” u organizaciji Arhiva Vojvodine (Novi Sad) i Instituta za nacionalnu i međunarodnu bezbednost (Beograd).\nCilj konferencije je bio da se sagledaju napreci u odnosima dve zemlje, identifikuju zajedničke tačke koje spajaju dve države i da se ukaže na važnost njihove saradnje.\nNaučna konferencija je okupila profesore i eksperte iz Srbije i SAD, kao i pripadnike Nacionalne garde Ohaja, a počela je odavanjem počasti za oko 3.000 nastradalih u terorističkom napadu u SAD pre 18 godina.\nKonferenciju su otvorili predsednik PGP sa SAD Dragan Šormaz, potpredsednik Narodne skupštine prof. dr Vladimir Marinković i direktor Instituta za nacionalnu i međunarodnu bezbednost dr Darko Trifunović.\nDirektor Arhiva Vojvodine dr Nebojša Kuzmanović bio je jedan od govornika na konferenciji. U svom izlaganju govorio je o značaju publikacije Avantura na Balkanu 1915, koju je za štampu priredio i objavio Arhiv Vojvodine, i o značaju samog rukopisa Daglasa Merivedera Dolda, Amerikanca, člana Kolumbija ekspedicije, koji je bio deo tima za pružanje humanitarne pomoći u Srbiji 1915, nastalog na inicijativu i zalaganje Mihajla Pupina. Ističući važnost rukopisa koji osvetljava srpsko-američke odnose u prošlosti, Kuzmanović je naglasio činjenicu da takvi dokumenti postaju značajan faktor u revalorizaciji odnosa dveju zemalja u sadašnjem trenutku. Ono što je takođe značajno jeste Kuzmanovićev osvrt na ulogu i važnost arhiva u današnjem vremenu i potrebu za inovativnim načinom prezentovanja arhivske građe u skladu sa zahtevima koje pred ovakve institucije stavlja savremeno doba.\nTokom konferencije, u holu Narodne skupštine Republike Srbije, učesnicima i posetiocima Arhiv Vojvodine je predstavio svoj rad kroz bogatu izdavačku delatnost prezentujući najznačajnije publikacije.\nTim povodom, direktor Arhiva Vojvodine sa svojim saradnicima uručio je gospođi Radmili Stojanović, višem savetniku – bibliotekaru, najznačajnija arhivska izdanja kao poklon Biblioteci Narodne skupštine Republike Srbije.\nTribina „Grof Đorđe Branković – prvi srpski vojvoda i despot ilirika“


Apartman Aleks se nalazi na Gundulićevom vencu, u srcu Starog grada. Stan je komforan, sa modernim nameštajem I pažljivo biranim detalljima. Po svojoj strukturi je jednosoban, sa površinom od 51m2 može da primi do četiri osobe. Stan je potpuno opremljen i može da bude odličan izbor za duži boravak, jer poseduje kuhunju, veš mašinu, TV, terasu I parking uz doplatu.\nAko se odlučite da boravite u apartmanu koji se nalazi u ovom delu grada, nećete morati da brinete o prevozu. Odavde ste odlično povezani sa svim delovima grada, a većinu lepih stvari u Beogradu moćićete da obiđete neobaveznom šetnjim po kraju.\nStari grad je poznat kao naselje u kome žive starosedeoci Beograda, tako da ovde možete osetiti pravu dušu Beograda. Laganom šetnjom za desetak minuta ćete se naći u centru grada.\n1-2 50.00 47.00 43.00 40.00\n3-4 55.00 52.00 48.00 45.00\n5-6 60.00 57.00 53.00 50.00


Gojković: U ovoj nedelji očekujemo najveći broj novoobolelih od koronavirusa | Blok vesti\nGojković: U ovoj nedelji očekujemo najveći broj novoobolelih od koronavirusa\nPokrajinski sekretar za zdravstvo i član Kriznog štaba za suzbijanje koronavirusa Zoran Gojković rekao je danas da se nada da će ove nedelje Srbija postići pik epidemije i da će nakon tokoga broj novozaraženih početi da opada. Dodao je da ćemo tek videti koliko će se neodgovono ponašanje, posebno kada je u pitanju "crni petak", odraziti na broj novoobolelih.\nZoran Gojković Foto: vojvodina.gov.rs\nGojković je za RTS istakao da zdravstveni sistem infrstrukturno apsolutno spreman, što se opreme tiče, ali je ponovio da ne možemo beskonačno da proširujemo kapacitete za intezivnu negu, dodajući da u ovom trenutku pacijenti koji se primaju na bolničko lečenje zahtevaju poluintenzivnu i intenzivnu negu.\nPrema njegovim rečima, veliki broj zdravstvenih radnika je oboleo, samo oko 2.500 lekara na nivou Srbije.\nIstakao je da mnogo veći obim posla od predviđenog sada radi manji broj ljudi, što je, kako kaže, neizvodljivo i zbog čega je potrebno pomoći zdravstvenom sistemu da uspe da svakom pruži adekvatnu pomoć i negu.\nKao drugu ključnu stvar, Gojković je istakao zaštitu starijih, koji su najranjiviji.\nKada je u ptanju epidemiološka situacija u pokrajini, rekao je da je Vojvodina kopletna u vanrednoj situaciji.\n"Imamo svakodnevno od 1.500 do 2.000 zaraženih. Mislim da smo postigli taj najveći broj. Nadam se da nećemo imati dalji rast zaraženih, iako smo imali neodgovorno ponašanje tokom tzv. 'crnog petka' i kupovine", rekao je Gojković.\nOdgovarajući na pitanje kada se mogu očekivati efekti uvedenih mera, Gojković je ponovio da mora da prođe sedam do 10 dana da bi se rezultati videli.\n"Bitno je da se ponašamo odgovorno, da izbegavamo sve moguće kontakte, da nosimo maske i time ćemo pomoći, sebi i drugima ali i državi kako bismo se što pre vratili u normalu", rekao je Gojković.\nPrevious articleDIJEGO JE VEČAN: Trijumf Boke na emotivnom oproštaju od Maradone (VIDEO) (FOTO)\nNext articleTiodorović: Ukoliko mere budu poštovane, do Nove godine možemo uspeti da smanjimo broj obolelih od koronavirusa


#SerbiaGoesGreen2017 - Dejan Anastasijević: Uloga medija i civilnog sektora je ključna! : Nadlanu.com\n#SerbiaGoesGreen2017 - Dejan Anastasijević: Uloga medija i civilnog sektora je ključna!\nObjavljeno 7. apr 2017. / 11:08:16\nNa panelu "Kvaka 27: Kako zahtevi, prakse i sredstva iz EU mogu pomoći Srbiji da bude uređenija i čistija zemlja" učestvovaće i Dejan Anastasijević, novinar nedeljnika "Vreme", sa kojim smo razgovarali u susret konferenciji:\nŠta vidite kao najveće izazove Srbije u ispunjavanju Poglavlja 27 pregovora sa EU?\n- Najveći problem je, naravno, novac, ali očekujem i probleme sa stranim investitorima koji su podigli fabrike koje zagađuju okolinu, a verovatno neće hteti da dodatno ulažu u filtere, procesuiranje otpada itd.\nŠta je ono na čemu bi prvom Srbija trebalo da poradi koristeći fondove i sredstva EU kako bi bila čistija i uređenija?\n#SerbiaGoesGreen2017 - Ljubiša Vukadinović: Moguće je…\n- Situacija je toliko loša da je teško odlučiti odakle početi. Treba se za početak koncetrisati na krizne tačke kao što su Pančevo i Bor, gde je vazduh doslovno otrovan. Zatim treba identifikovati mesta gde ima problema sa pijaćom vodom i rešiti to.\nKako vidite ulogu civilnog sektora i medija u ovom procesu?\n- Uloga medija i civilnog sektora je ključna, jer građani često nisu svesni razmere problema, a mnoge interesne grupe i ne žele da budu svesni.\ndejan anastasijevicSerbia goes green


Korupcija u Srbiji: kontinuirana demokratska erozija - Zoomer\nKorupcija u Srbiji: kontinuirana demokratska erozija\nKorupcija. Prema defiiciji to je zloupotreba službenih dužnosti zarad lične koristi, kao i potkupljivanje službenih osoba. Ova pojava predstavlja problem u čitavom svetu, ali neka društva uspevaju sa njom da se izbore, dok su joj druga ipak sklonija. Ako još uvek ne znate kojoj grupi pripadamo, hajde da vidimo.\nPrema Globalnom indeksu percepcije korupcije 2020. organizacije „Transparensy International“ Srbija je po indeksu percepcije korupcije, sa indeksom 38, na 94. mestu od 180 zemalja i teritorija sveta.\nMeđunarodna nevladina organizacija „Transparensy Inernational“ u nazad 25 godina objavljuje godišnje izveštaje o percepciji korupcije. Ocene od 0 (visok nivo korupcije) do 100 (nema korupcije) govore kakav stav o korumpiranosti javnih funkcionera imaju oni koji sa njima posluju. Ogranak te organizacije u našoj zemlji, Transparentnost Srbija predstavljajući ovaj izveštaj konstatuje da je rezultat Srbije na prethodno pomenutoj listi najlošiji u poslednjih 8 godina, iako je sve to vreme borba protiv korupcije slovila za jedan od državnih prioriteta.\nKao najveće prepreke u borbi protiv korupcije u Srbiji, TI uočava kontinuiranu demokratsku eroziju, ozbiljna pitanja vladavine prava, kao i napore da se ućutkaju kritičari, u tom kontekstu prisećaju i na pokušaj Vlade Srbije da ograniči pristup informacijama o nabavci medicinske opreme.\nU izveštaju za Srbiju se između ostalog navodi: “Srbija je odgovarajući na kovid-19 preduzela neke kontroverzne korake, uključujući suspenziju parlamenta, uvođenje stroge zabrane kretanja (policijskog časa) i podsticanje nasilja nad demonstrantima„ govori se i o posledicama epidemije: „Posle godina zanemarivanja, zdravstveni sistem zemlje testiran je kovidom-19 sa ozbiljnim posledicama. Korupcija ostaje prepreka medicinskoj specijalizaciji i napredovanju u karijeri“, kao i o posledicama od strane Vlade za lekare koji su digli glas protiv zvanične politike države: „osvetila se zdravstvenim radnicima koji su kritikovali njen odgovor na krizu javnog zdravlja“.\nNemanja Nenadić, programski direktor Transparentnosti Srbija istakao je da je pandemija u Srbiji dodatno ogolila i pojačala slabosti antikorupcijskih mehanizama. Govorio je i o tome da su na rukovodećim pozicijama u javnim preduzećima ljudi kojima je mandat istekao, što izlaže velikom riziku javna sredstva kojima upravljaju, te da se značajni projekti kreiraju po posebnim pravilima samo za povlašćene, pod izgovorom međudržavnih sporazuma. Kao važnu stavku za budućnost istakao je promenu Ustava: ”jedno od ključnih pitanja je finansiranje funkcionerske kampanje koje su vođene korišćenjem javnih resursa “.\nIzveštaj antikorupcijskog tela Saveta Evrope za prethodnu godinu jasno kaže da Srbija nije napredovala u sprečavanju korupcije među narodnim poslanicima, sudijama i tužiocima. GRECO je još 2015. godine preporučio niz mera za napredak u ovoj izuzetno važnoj oblasti, ali do danas samo dve su u potpunosti ispunjene.\nU izveštaju Freedom House piše da je “do 2019. godine korupcija na visokom nivou postala sve jača, a već krhke antikorupcijske institucije su dodatno oslabljene”.\nU izveštaju agencije CRTA za 2020. podseća se na slučaj uzbunjivača Aleksandra Obradovića iz Krušika: ”uzbunjivači koji su se opredelili da uzbunjuju javnost su uglavnom prolazili kroz brojne administrativne prepreke, gde sam zakon nije bio problem nego sistem koji je radio protivu njega.” Takođe, konstatuju da je aktuelni direktor Agencije za borbu protiv korupcije učestvovao u odnacijama vladajuće SNS tokom beogradskih izbora 2018. godine, te da se Upravni odbor te agencije bira na predlog Narodne Skupštine i Vlade u kojima “ubedljivu većinu ima vladajuća koalicija”.\nPovodom ovog izveštaja, članica Saveta Vlade Srbije za borbu protiv korupcije, Jelisaveta Vasilić, kako prenosi N1, komentarisala je trenutno stanje u srpskom društvu po pitanju borbe protiv korupcije.\n“Ako me pitate gde ima najviše korupcije, reći ću da ne znam gde je nema”\nGovorila je o tome da izvršna, zakonodavna, kao i delom sudska vlast rade bez kontrole, te da se zapošljava partijski kadar bez konkursa i da je u takvim uslovima nemoguće očekivati društvo bez korupcije.\nBudući da je zvanična politika naše zemlje napredak ka članstvu u Evropskoj Uniji, reči šefa delegacije EU u Srbiji Sema Fabricija da je borba protiv korupcije “ključna” za dobrobit građana i građanki Srbije, kao i za pristupanje EU, morale bi biti značajne.\nPredsednik Srbije Aleksandar Vučić je krajem prošle godine, odgovarajući na pitanje novinarke Insajdera šta ga je sprečilo da ostvari jedno od glavnih obećanja datih 2012. o borbi protiv korupcije, imajući u vidu da je SNS na vlasti već osam godina, a da činjenice do kojih je Insajder došao govore da najveće poslove i dalje dobijaju povlašćene privatne firme, rekao da od tog obećanja nije odustao, saglasio se da postoje problemi i zatražio još malo strpljenja.\n„Moraću da se saglasim s vama i da vas razočaram zbog toga, da verujem da postoji ne samo bezbroj problema, već da postoji bezbroj ljudi koji ne dele iste snove, koji ne razmišljaju na isti način. Ja i dalje jedino na šta mislim to je kako Srbija da bude lepša, uspešnija i bolja, i zato se smejem kada čujem kako se neko ugrađivao na špricevima za vakcine, a neko na respiratorima, a neko na Beogradu na vodi jer na to možete samo da se smejete. A da li je neko drugi omastio brkove, siguran sam da jeste. Ali vas molim da budete strpljivi“\n„Podstakao bih i tužioce i policiju i sve druge organe da rade žešće, a i sve ljude u Srbiji da prijavljuju svaki drugi oblik korupcije, sve ono sa čim se običan čovek suočava – da ne mora da nosi u katastar novac da bi nešto dobio, da ne mora da nosi političaru da bi nešto dobio, da ne mora da nosi u neku firmu u javnom sektoru da bi zaposlio sina ili ćerku ukoliko zaslužuju posao“\nOstaje nam da vidimo da li će vlast ispuniti barem jedno od nagomilanih obećanja o borbi protiv korupcije dok sedimo u svojim udobnim foteljama, slepi i gluvi na partijsko zapošljavanje, nedostatak novca za ugrožene grupe, sa druge strane netransparentno trošenje novca koji svi građani i građanke uplaćuju u budžet plaćajući poreze, na oglušavanje o propise koji bi trebali da kontrolišu rad vlasti, diskriminaciju novinara i novinarki koji bi trebali da štite javni interes i takođe kontrolišu rad vlasti, sve to vreme mirno se nazivajući demokratskom državom.\nPrethodni članakZašto je važno obezbediti HPV vakcinu devojčicama, i zašto je nema svuda u Srbiji?\nSledeći članakUređivanje s2:e1 / Bezbednosno sigurni / Zoomer


Za uvoz Porschea država uzela 43.500 KM poreza - Portal 072info\nBosna i Hercegovina je skoro jedina evropska država čiji građani još plaćaju debeli porez na kupovinu i uvoz električnih automobila. Tako je, naprimjer, prema podacima Uprave za indirektno oporezivanje BiH, najskuplje uvezeno vozilo na električni pogon u prva četiri mjeseca tekuće godine Porsche-Taycan GTS (uvezen iz Njemačke), koji je koštao 190.000 KM, dok je država uzela nešto manje od 43.500 KM poreza.\nDrugo najskuplje vozilo je Porsche-Taycan, čija je cijena 152.000 KM, dok je za porez plaćeno nešto manje od 35.000 KM.\nMercedes Benz, 204 X, EQC 400 4MATIC je treće najskuplje električno vozilo, također iz Njemačke, plaćeno oko 128.000 KM, dok je vlasnik morao izdvojiti skoro 30.000 KM za poreze.\nSpisak električnih vozila uvezenih u BiH u prva četiri mjeseca 2022.\nI dok BiH teži ka članstvu u Evropskoj uniji, još se jednom pokazuje na djelima da se na tom polju ne radi mnogo. Ipak, veliki značaj ima to što je Vlada Federacije BiH, na prijedlog Federalnog ministarstva energije, rudarstva i industrije, usvojila Program utroška sredstava tekućih transfera pojedincima, čime je pojedincima omogućeno dobivanje ukupno milion KM na ime poticaja pri kupovini električnih automobila, a čiji je dugoročni značaj, prvenstveno za okoliš, nemjerljiv.\nNamjena ovog programa je dodjela subvencija, odnosno finansijskih sredstava pojedincima za kupovinu novih automobila registriranih u Federaciji BiH od 1. januara do 12. decembra 2022. godine, koji imaju isključivo električni pogon (električni automobili) i automobila koje, uz motor s unutrašnjim sagorijevanjem, pokreće i električni pogon (hibridni automobili).\nDo 30. aprila ove godine uvezeno je 179 hibridnih vozila u vrijednosti od 9.724.613 KM, dok su dažbine bile 2.776.226 KM. Uvezeno je 48 polovnih i 131 novi automobil.\nPrethodni članakDanijela Kristić: “Hrvatica sam iz Sarajeva i ljuti me razmišljanje političkih lidera koji kažu da Hrvati iz Sarajeva nisu legitimni predstavnici”\nSljedeći članakMuškarac s 848 tetoviranih kvadrata na tijelu otkrio kako je kihao crnu tintu


Pojačana kontrola korišćenje pojasa tokom vožnje – mojKontakt portal – Radio Televizija Kontakt\nSamo u junu: 1.467 vozača kažnjeno jer nisu vezali pojas\nPojačana kontrola korišćenje pojasa tokom vožnje\nBy Bojan Hrstić / 02. 02. 2016.\nPripadnici Ministarstva unutrašnjih poslova Republike Srpske kontrolisaće tokom februara korišćenje bezbjednosnih pojaseva i sigurnosnih sjedalica za djecu u automobilima s ciljem smanjenja posljedica po lica u saobraćajnim nezgodama.\nU saopštenju MUP-a navedeno je da je u prošloj godini izdato 33.575 prekršajnih naloga za nekorišćenje pojasa, kao i 527 prekršajnih naloga zbog voženje djece mlađe od pet godina koja nisu ispravno vezana u sigurnosnoj sjedalici.\nPrema Zakonu o osnovama bezbjednosti saobraćaja na putevima u BiH, za nekorišćenje bezbjednosnog pojasa novčana kazna iznosi 30 KM, dok je kazna za vozače koji ne poštuju propise u vezi sa sjedalicom za djecu 40 KM.\nMUP Srpske apeluje da vozači, suvozači i drugi putnici, kao i oni u čijim se vozilima nalaze djeca, poštuju zakonske propise da bi što više uticali na povećanje sopstvene bezbjednosti i bezbjednosti drugih učesnika u saobraćaju.\nAkcija “Pojas” sprovodi se na području svih centara javne bezbjednosti u Republici Srpskoj.\nRođendan nekadašnjeg Radija Banjaluka\nPočela isplata dječijeg materinskog dodatka


13. april 2016, Beograd\nPredstavnici romske zajednice u Srbiji trebalo bi da budu značajnije uključeni u proces donošenja akcionih planova na nacionalnom i lokalnom nivou za sprovođenje Strategije za inkluziju Roma 2016-2025, dok bi organizacije civilnog društva koje se bave unapređenjem položaja romske zajednice trebalo da učestvuju u pripremi projekata – neki su od glavnih zaključaka današnje konferencije o unapređenju položaja Roma kroz projekte koje u Srbiji finansira Evropska unija, a sprovodi Kancelarija Ujedinjenih nacija za projektne usluge UNOPS.\nTokom ovog skupa, kroz diskusiju u radnim grupama, predstavnici Vlade Srbije, lokalnih samouprava, organizacija civilnog društva i međunarodnih organizacija i institucija definisali su naučene lekcije iz projekata koji se tiču stanovanja, zapošljavanja i uključivanja Roma, a ovi zaključci poslužiće kao doprinos akcionom planiranju za sprovođenje Strategije za inkluziju Roma 2016-2025.\n„Predstavnici romske nacionalne manjine su bili aktivno uključeni u izradi Startegije, jer je važno da učestvuju u kreiranju politika koje se tiču njih samih“, rekao je državni sekretar u Ministarstvu za rad, zapošljavanje, boračka i socijalna pitanja Nenad Ivanišević. On je dodao da Strategija, kao i akcioni plan koji će je pratiti, treba da doprinesu poboljšanju položaja Roma i Romkinja, i to u oblasti obrazovanja, stanovanja, zapošljavanja, zdravstvene i socijalne zaštite.\n„Romska zajednica je i dalje najmarginalizovanija grupa stanovništva koja je izložena diskriminaciji i stereotipima. Da bi se to promenilo važno je ljudima obezbediti krov nad glavom, mogućnost da privređuju i da se obrazuju“, rekao je predsednik Nacionalnog saveta romske nacionalne manjine u Srbiji Vitomir Mihajlović.\n„Evropska unija će nastaviti da pruža podršku za unapređenje položaja Roma i namerava da opredeli još 14 miliona evra za nove projekte koji treba da doprinesu izgradnji pravednog, inkluzivnog društva“, rekao je šef I sektora operacija Delegacije Evropske unije u Srbiji, Nikola Bizel. „Ovi projekti su zaista ostvarili značajan pomak u inkluziji Roma, i mogu da budu dobar primer za buduće projekte. Međutim, još mnogo posla je pred nama da bismo dostigli zadovoljavajući nivo uključenosti romske populacije“, naveo je Bizel.\nNa konferenciji je zaključeno i da vlasti i institucije u Srbiji na svim nivoima treba da spreče diskriminaciju Roma doslednim sprovođenjem zakona, naročito u cilju većeg zapošljavanja, ali i drugih segmenata života, dok svako raseljavanje neformalnih naselja treba da bude urađeno samo onda kada je apsolutno neophodno, planski i pravovremeno, kako bi svi ostvarili svoje pravo na adekvatan stan.\nKroz projekat „Sagradimo dom zajedno“, koji je finansirala Evropska unija, a sprovela Kancelarija Ujedinjenih nacija za projektne usluge UNOPS u Srbiji u saradnji sa Gradom Beogradom, stanovanje je obezbeđeno za 110 romskih porodica sa 512 članova, kroz obezbeđivanje stanova za socijalno stanovanje, preseljenje u seoska domaćinstva, podršku obnovi postojećih objekata i kroz različite aktivnosti u cilju sticanja prihoda. Projekat „EU podška zapošljavanju Roma“ omogućio je radno angažovanje za 74 osobe, a 270 romskih korisnica i korisnika prošlo je kroz aktivne mere zapošljavanja.


Direkcija za koordinaciju policijskih tijela: Samo mi možemo osiguravati članove Predsjedništva – RTV BPK\nDirekcija za koordinaciju policijskih tijela BiH je saopćila za Klix.ba da ne postoji mogućnost da, osim direkcije, druga policijska agencija vrši neposredno osiguranje članova Predsjedništva BiH.\n“Direkcija za koordinaciju policijskih tijela Bosne i Hercegovine je 25. novembra 2018. godine uputila pismo Miloradu Dodiku, predsjedavajućem Predsjedništva BiH, u kojem ga obavještavamo o načinu pružanja osiguranja i neposredne fizičke zaštite za funkciju izabranog člana Predsjedništva BiH”, kazali su nam u Direkciji za koordinaciju policijskih tijela.\nNavode da je u skladu sa Zakonom o Direkciji za koordinaciju policijskih tijela Bosne i Hercegovine precizno propisano da je organiziranje i provođenje fizičke i tehničke zaštite osoba i objekata organa Bosne i Hercegovine u nadležnosti Direkcije za koordinaciju policijskih tijela Bosne i Hercegovine.\n“U skladu s navedenim ne postoji mogućnost da druga policijska agencija vrši neposredno osiguranje članova Predsjedništva BiH”, stoji u odgovoru Direkcije.\nPodsjetimo, Milorad Dodik je negodovanjem obilježio kratak period proveden na poziciji predsjedavajućeg Predsjedništva BiH, a ozbiljnije posljedice njegove samovolje mogla bi izazvati najavljena odluka da će ga, uprkos nadležnostima direkcije, štititi naoružani pripadnici MUP-a RS.\nBivši zamjenik direktora Direkcije za koordinaciju policijskih tijela BiH Uroš Pena, s druge strane, smatra kako saradnja svih sigurnosnih agencija u BiH mora postojati da bi bio čuvan predsjedavajući Predsjedništva BiH Milorad Dodik.\n“Osiguranje je kompleksna stvar i zakon ostavlja mogućnost dogovora. Kada je riječ o fizičkom osiguranju, nema nikakvih problema da ga čuva MUP RS. Riječ je o štićenoj ličnosti koja se štiti po kretanju, mjestu stanovanja i radnom mjestu. Kada je riječ o ovim osiguranjima, ne smije biti improvizacije. Činjenica je da ovu vrstu osiguranja ne može vršiti jedna agencija samostalno”, rekao je Pena za Euroblic.